
PROŒMIUM 



Inter egregios viros qui resurgentium in Italia litte- 
rarum decus ac lumina fuere, neino Petrarcha clarior, 
aut qui magis de patria simul ac de posteris sit meri- 
tus. Felicissimo enim praeditus ingenio mirisque mo- 
dis ad res diversissimas apto, unus multorum homi- 
num^ ut ita dicam, personam susiinuit, ut qui, quum 
omni laude dignus poeta esset, orator idem egregius 
indefessusque veterum renim indagator, publicus vir 
multis ac magnis immersus re^s, philosophusque 
praeterea minime quidem contemnendus evasisse vi- 
deatuf. 

Tantam materiem sumere et quantum in harum 
quaque artium Petrarcha valuerit disquirer#, ut viri- 
bus quidem impar labor, ita inutile magna ex parte 
ac supervacaneum opus, velul si quis id iterum ten- 
tare velit quod melius alii jam effecerint. Neque igitur 
ego quot quantaeque apud Petrarcham exstiterint 
poetici ingenii dotes dicturus hue prodeo, serus et 
obscurus decantataa famae admirator, neque, si dice- 
rem, ornamentum ullum hœc noslra, quantacunque 

est, admiratio lanlo viro conferre posset. Minorem 
materiem sumam, et quse de philosophia inslituen- 
disque moribus Petrarcha scripserit exponere aggre- 
diar. Quae quidem paucis nota sunt, et a paucioribus 
leguntur ; nempe quo plus honoris poelae, eo minus 
philosopho laudis est, et quod certe in alio mirare- 
mur id in Petrarcha negligimus. Id ipsum igitur, quo- 
niam immerito neglectum mihi videtur, in lucem 
proferre vellem. Quum vero quid philosophicum Pe- 
trarcha babuerit quaeri nuUo modo potest nisi in ea 
quae ad poeticam, ad eruditionem et rempublicam 
atlinent incidamus, pauca primum de illis dicenda 
eninty quo facilius destinatum a nobis propositum 
aggrediamur. 



CAPUT PRIMUM 



DE PETRARCHA, QU^ AD POETICAM, ERUDITIONEM 
ET REMPUBLICAM ATTINENT. 

Hoc Petrarchae conligit ut summum italicaB poesis 
imperium cum Dante di viduum habeat. Hos enim Italia 
unanima et vix non aequali veneralione prosequilur, 
hos musarum suarum patronos habet ac parent^, 
quae somno atque inerlia diu sepultaB primum Dante 
et Petrarcha ducibus resurrexerunt. Dives illâ et 
nativa felicis ingenii vena quae vere poetam probare 
haud immerito dicitur, statira ^ teneris Petrarchae 
intus iânotuit, neque se his studiis diu implicari 
passus est^qya^ fervidiores Musarum alumni nunc 
etlam sibi officdle queruntur. Jus primum, jubente 
patrej didicerat; mox vero scholae barbariem et ini» 
quas legum perosus ambiguitates, se litteris toto 
animo, toto juvenilis animi impetu dédit. M. Tul- 
lium imprimis et P. Maronem habebat in deliciis, 
eorumque codicibus, quotquot reperiri potueranl, die 
noctuque incumbebat. Quod quum paler segre tulis- 
set, utpote qui plus famae aut lucri crederet filio esse 
defluxurum si mentem ad jus potius quam ad musas 

appellera cogeretur, quumque deprehensos olim in 
manibus adolescentis codices iratus in ignem intu- 
lisset, adeo perdite Petrarcha in lacrimas efifusus est, 
ut commotus simul exterritusque paler Virgilianas 
Tullianasque chartas jam séminstas filio restituent. 
His Petrarcha tum eloquii tum poesis magistris plu- 
rimum debuit ; assiduo horum commercio et quoli- 
diaua quasi amicitia usus, latinse linguae latinarumque 
musarum in pristinum decus revocandarum hos au-, 
spices habuit. Virgilii scilicet vestigia secutus nonnul- 
las eclogas scripsit; quin et epicos honores, viribus 
jam magis, ne dicam nimis, confisus, ambire cœpit, 
et. magnum de P. G. Scipionis Âfricani laudibus 
poema componere aggressus est, cui nomen indidit 
Africœ. Quod qaidem opus, quod vix unus aut alter 
noBtrum ex integro légère hodie valeat, tune docti 
homines et resurgentis antiquitatis amore capti pro 
novo quodam rerum miraculo habuere, atque ipse 
eis visus est Petrarcha Virgilio haud inique aemulari 
et jam dignum exs%isse qui poetica laurea et incly- 
tissimo triumphi honore ornaretur. Grande {)rofecto 
et post longam annorum seriem inaudiUii]} spectacu- 
lum, quum intra Romae mœnia tôt adlantis praeteritae 
gloriae monyimentis insignia, magna senatoriAn ac 
principum comitante pompa, cum ingenti populi plau- 
dentis concursu, laurea corona donatus fuit. Quod si 
non hic adfuemnt, ut in majorum triumphis, capti et 
vinculis obstricti reges qui post currum ovantis dé- 
misso ore incederent, neque ullse hostium exuviae, 
nulla spolia in Gapitolium cum Petrarcha vehi po- 
luerunt, confossam tamen muUis, ut ita dicam, vul- 

Deribuâ Scholasticam trahebat Victor^ et exiniios re- 
cuperatae antiquilatis thesauros prse se ferebat. 

Nobis vero (fatemur enim) longo certe intervalle 
nec satis aequis passibus Virgilium ducem Petrarcha 
sequi videtur, et si ejus Eclogœ aut Africa illius Bu- 
colicis Mneidwe conferri debeant, haec recentioris 
hominis poemata, quamvis nonnuUi versus hic occur- 
rant elegaatia et expolitione distincti^ rudia tamen in 
omni summa ac paene barbara habebuntur. Sin au- 
tem istis tantum carminibus conferantur quae pauio 
ante sub claustrorum umbra latine scribi solebant 
(si quidem ista laline scripta fuisse concedamus), tune 
demum intelligere poterimus qui fiât ut omnium Pe- 
trarcha prolinus occupaverit admirationem ; is enim 
latinis litteris tune offusus erat squalor, ut Petrarcha 
lanquam redivivum antiquilatis sidus effulgere baud 
îmmerilo credilus sit. 

Nihil est igitur cur miremur posteros non eisdem 
laudibus latina illa poemata prosecutos esse, quibus 
in saeculo XIV accepta fuerant. Perenniorem vero 
gloriam neque unquam, ut arbitrer, perituram bis 
Petrarcha carminibus adeptus est, quae vulgari lingua 
scripsit. Italicos Petrarchae versus quis non novit aut 
non miratur? Quis negat Lauram ei quasi Musam 
fuisse, cujus amere castissime incensus maximus in 
parvulis peematibus poeta evasit, quibus nihil apud 
Italos exquisitius aut dulcius, nihil acumine senten- 
tiarum aut elegantia verborum aut rhythmi numéro 
distinctius reperiri petest? Dantes quidem, primus 
italicœ linguae aucter ac patronus, rudi adhuc et as- 
pero eloquie usus erat; sermenem Petrarcha ductilem 

ac velut liquidum effecit, omnibusque dicendi gène- 
ribus miruiD in modum accommodavit. Haec immola 
manet Petrarchas gloria^ qusB nunquam, nisi défi- 
ciente italica lingua^ deficiet. 

Quin imo non mioorem a patria vel a posteris Pe- 
trarcha gratiam iniit, expromptis in médium antiqui- 
tatis opibus. Summam enim cura m impendebat ut 
antiques codices pulvere diu et silentio obrutos et in 
monachorum penetralibus tanquam sepultos undique 
coUigeret etrursus proferret in lucem. At ipse potius 
audiatur, Gerardum fratrem in epistola alloquens : 
« Librisy inquit, satiari nequeo; hsec una inexplebilis 
cupiditas me tenet, quam frenare hactenus nec potui 
certe nec volui. Sicut in cseteris rébus sic in libris 
accidit : quaerendi successus calcar avaritiae est... 
Libri viva quadam atque arguta familiarilate jun- 
guntur; neque solum sese iectoribus quisque insi- 
nuât , sed et aliorum nomen ingerit, et aiter alterius 
desiderium facit. Tu vero^ si tibi carus suin, aliquibus 
fidis et litteratis viris banc curam imposito, Etruriam 
perquiranty religiosorum armaria evolvant csBtero- 
rumque studiosorum hominum, si quid usquam emer- 
geret leniendsB dicam an irritandsB siti mese idoneum. 
Scito me easdem preces amicis aliis in Britanniam Gal- 
liasque et Hispanias destinasse » (1). Alias autem : 
« AbeuntibuS) inquit^ amicis, et, ut fit, petentibus 
num quid e patria sua vellem, respondebam nihil prae- 
ter libres Ciceronis. Et quoties preces, quoties pecu- 
niam misi non per Ilaliam modo sed per Galliam et 

(1) Epist. famil^ lib. III, ep. vrm, p. 620. Ed. Basil., an. 1561. 



GermaDiam et usque ad Hispaniam atque Britanniam; 
et in GrsBciam misi, et unde Ciceronem expectabam 
habui HomeruiD, quique grsBcus ad me venit mea 
ope atque impensa factus est latinus^ et nunc iater la- 
tinos volens mecum habitat » (1). 

Hi3 quidem et multis aliis Epistolarum locis satis 
apparet quanto ardore anlmi veterum scriptorum re- 
liquias assidue noster indagaverit. NuUi eum labores, 
nuUa longorum ilinerumMaedia, nuUa quae tune in 
itineribus occurrere poterant pericula (modo qua 
vixerit Petrarcha aetate considères) eum deterrere 
valuerunt quin région es muUas reperiendorum et 
coUigendorum codicum causa perlustraret. Livii qui- 
dem Décades Yarronisque libres multa cura, multa 
impensa frustra qusesivit. Quinliliani vero Institution 
nem oratoriam^ etsi non integram; nonnulias quoque 
Ciceronis orationes et scriptarum ad familiares episto- 
larum libros aliquot se invenisse iisdemque inventis 
mira laetilia exsuUasse refert ; aliorum quoque studium 
excitât et amicos crebrius hortalur ut, ipsius vestigia et 
exempta secuti, monumenta antiquitatis disquirere 
ac restaurare velint. 

His nempe artibus plurimum efiecit ne diutius situ 
ac squalore obruta jacerent quee adhuc antiquae sa- 
pientiae aut eloquentiaa rudera passim latitabant (2), 

(1) Epist, seniL, lib. XV, ep. i, p. 948. 

(2) Haud œquo Petrarcha animo ignaros veterum litterarum homines 
neglectamque antiquitatem ferebat, ut qui saepius talia iricreparet : 
a Credo jatn mundi finem instare, » inquit (quemdam scilicet allocutus 
amicum^ qui cujusvis opiQcis de arte sua librum pluris quam Ciceronis 
opéra facere se fatebalur) ; « crebrescunt ecce prodigia. vertigo mira- 
bilis studiorum ! Neglectis ergo principibus eloquii, spretis philosophiSD 
praeceptoribus^ contemptis demum verae fidei ducibus, vilis opifçx in 

neque haec ita coUigebat * ut qui uihil nisi librorum 
raritatem diligunt atque admirautur, eosque adeo 
sacros habenf, inerti prorsus et inepta religione, ut 
ne unum quidem unquam tangant. Pelrarchae contra 
visum est non ideo libros a neglectu aut exitio redi- 
mère, ut in interiore quodam domus loco, tanquam 
in meliore sepulcro compositi, rursus obdormiscerent, 
verum ut bis quotidie, velut vivis adhuc et jam non 
perituris amicis, uteretur; Livium itaque et Senecam, 
et Giceronem, et Quintilianum, et summos qui Romad 
claruerunt poetas in manibus semper habebat, secum 
medilabalur, memoriae quasi intus descriptos man* 
dabat, eorumque singulas hinc inde sententias, ut 
inserendos propriis hortulis flosculos, decerpebat as- 
sidue. Nobis enim quemlibet Petrarchae librum evol- 
ventibus plurima protinus deprebendere iicebit quae 
ex veterum libris, ut pulchra ac jucunda, sic ad 
antiquilatis studium excitandum atque fovenduin 
idonea, mutuatus est ; unde etiam apparet quantum 
in hoc oplimorum virorum contubernio ipse profece- 
rit, — Petrarcham enim, pro temporibus illis, historiaô 
mire doctum fuisse constat; quippe qui illustrium 
virorum facta dictaque accuratius memoret, vete- 
rumque regum nomina ac priscorum philosophorum 
scripta, quae tune a plerisque vitiose laudabantur, 
certioribus innixus documentis, rectius recitare et 
describere sit solitus. Quin imo romanarum rerum 



manibas est. » {Senti,, lib. VI^ ep. v^p. 809.) «0 œtas ingloria! tane 
antiquitatem matrem tuam^ bonestarum omnium artium repertricem 
spernis? Teque illi non œquare tantum sed prœferre audes! Scito^ 
amice^ acri stomacho hœc iratum loqui. » (Sent'/., lib. V, ep. m, p. 795.) 



historiam ipse scribere staluerat^ q\iôd opus inceptum 
si persolvere quidem non potuit, at incepisse tameD 
magnum fuit, et novam tulioremque viam priscarum 
rerum scriploribus aperuil. 

Verum enim vero nosler ille musarum cultor assi- 
duus, et insatiabilis priscarum rerum iadagator, non 
umbratilexn omnino degit vitam, et summis temporum 
suorum negotiis simul atque omni studiorum generi 
interfuit, solaque ingenii .fie morum aucloritate apud 
reges liberasque civitales plurimum valuit. Inclytis- 
simas regum principumque viforum sibi conciliavit 
amicilias ; honores vero ac divitias respuere maiuit 
quam bis quasi vinculis implicari, nec liberrima otia 
aut illam qua soius secum fruebatur quietem speciosa 
servitute mutare voluit : unde auctoritas eo major ei 
fuit quod in ipso non in alienis adminiculis, sita atque 
coliocata erat. Sua gloria vivus, quod perraro claris 
viris contingit, fruitus est, neque invidia efficere po- 
luit ut tanti nominis decus minueretur. Non nobis in 
animo est enumerare quot et quantis rébus interfuerit, 
qui reges aut quae civitates multa ejus consiliis fece- 
rint, eoque tanquam legato etquasi patrono usi fuerint. 

Non enim quid vir publions effecerit, sed qui fuerit 
civis ad nostrum propositum attinet. lugenti quidem 
patriae amore fervidus, Italiam orbis terrarum deli- 
cias atque arlium virtutisque magistram jactabat, et 
quum exsulare saepius duritie temporum cogeretur, 
Italiae revisendae cupidine laborans, patriam carmi- 
nibus celebrando animi luctum solabatur. 

His autem temporibus, Italia^ multis ac magnis 
agitata malis, pristinae giorise fastigio lapsa jacebat ; 

plersBque liberae olim civilates paucorum in jus atque 
ditionem vénérant ; suus cuique tyrannus erat qui 
civibus gravions servitutis onus imponeret; demi 
discordiis tumulluque, foris mutuis perpetuisque beliis 
omnia miscebantur : inde, superiori praesertim in Italiae . 
parte, nusquam securi cives, nuUa legum aucloritas, 
Dulla quies, nuUum libertatis pacisque praesidium. 

Romae interea populares tumultus optinaatumque 
(hinc Columnensium, illinc Ursinorum) jurgia rem- 
publicam quotidie m'iscebant. Yacua quidem sanctis- 
sima Pétri sedes, sunonusque ponlifex Avinione valut 
in exsilio detinebatur, dum Germaniae imperatori 
rébus italicis abstinere in anime erat. Roma igitur a 
pontifice simui et ab imperalore neglecta, velut navis 
gubernatore et clavo carens omnibusque ventorum 
ac fluctuum procellis iudibrium data, diris populi 
principumque simullatibus obnoxia praeda jacebat. 
Neque Petrarcha qui, ut univers» Italiae ita Romae 
praesertim amore fervebat, banc desperatam romanae 
fortunae vicem aequo animo ferre valuit. llli nempe, 
utpote veleribus in hisloriis versatissimo, et pristinum 
Romae decus, et hodiernae miseriae ante oculos saepius 
occurrebant, crebrisque angebatur animus stimulis 
quum urbem olim Italiae simul et orbis caput regum- 
que ac populorum magistram et dominatricem, nunc 
ingloriam, viduam, civilibusque discordiis profligatam 
ac quasi obrutam videret. 

Nihil igitur intentatum reliquit ut tôt tantisque 
malis certa remédia adhiberentur, summasque curas 
impendit ut pacata demum et unum coalita in corpus 
resurgere Italia et in pristinum decus revocari posset. 

Neque quidem prius res italicas prospère cessuras 
valus quam Romam romanus poniifex reversus esset, 
crebras Benedicto, Clementi et Urbano vicissim epi- 
stolas misit, et assiduis quemque lacessivit precibus 
ut diu neglectam répétèrent Romam. Vehementer 
interea Carolum Germaniae imperatorem per litleras 
hortabatur ut Italiam cum exercitu ingressus Romam 
peteret, alque, quum majorum de more coronalus 
esset, imperii potiretur. Hune enim Italise spem, 
hune populi romani praesidium vocat. cr Experrecta, 
inquit, jam nunc est (Roma); non dormit, sed silet, 
et somnia prseteriti temporis sub silentio repetit, et 
quid surgens actura sit cogitât. Expedit orbi terra- 
rum urbem Romam et Italiam esse unanimes et pa- 
cificas. Cœlicolas oro ut in statu prospero diu vivas, 
et rempublicam fortiter liberatam féliciter regas » (1). 
Neque autem pontifex neque imperator romanis 
rébus salis consulebant, neque, si consuluissent, ad 
rempublicam capessendam pacandamque Italiam satis 
valuissent. Noster vero meliorem de populo romano 
spem habuit. Romae enim, vir plebeius quidam, 
Nicolaus Rienzi nomine, ignobili loco natus, sed au- 
daci ârmoque prseditus ingenio, facundia etiam 
prsestans et aliquid romanarum historiarum odoratus, 
popularem tumullum concierat, pristinoque reipu- 
blicae statu restituto, ipse tribunus plebis erat factus, 
senalum antiquo de more creaverat, romanumque im- 
perium, nescio qua insana spe quove studio incensus, 
ex integro instaurare moliebatur. Quibus quidem 

(1) Epist, sine tUulo liber, ep. ii et iii^ p. 713. 

audilis noster exsultare, iribuno per lilleras vehe- 
menter gratulari, idque unum eum monitum velle ut 
recuperata libertate bene ac moderate uterelur (i). 
Quin imo, quum optimales nonnullos, iuter quos duo 
Columnenses erant, necatos in tumultu audivisset: 
« NuUa loto orbe, inquit, principum familia carier ; 
carior latnen respublica, carier Roma, carier Ita- 
lia » (2). 

Quum vero Roma Rienzi expuisus reusque Avi- 
nionem ductus neminem palronum haberel, defenso- 
ris partes noster suscepil, populumque romanum per 
litteras hortatus est ut omnibus viis auxiliisque trî- 
buno suo opitularentur (3). 

Ideo verOy ut aiunt, Rienzi absolutus est quod ipse 
poeta erat, nempe nefas judicibus visum est virum 
morte damnari qui Musarum esset alumnus. Ex quo 
(si pro certo qiiidem habendum sit) facile intelligi 
potest, quantum temporibus illis litterae musaeque va- 
luerinty ut quas si quis coluisset is velut sacrosanctus 
ac paene divinus haberetur. 

Haud indignum quidem operae pretium esset quid 
de rébus italicis Petrarcha censuerit accuratius quae- 
rere, praeteritasque temporum vices conferre cum 
hodiernis. Quod vero, ut a proposito nostro alienum, 
ita periculosum opus, nôbisque minime aggredien- 
dum^ nisi velimus incedere 



• •• 



per ignes 
Suppositos cineri doloso. 

(1) De capessenda libertate, p. 535. 

(2) De Sades, vol. 11, p. 4H. 

(3) Epist, sine litulo liber, ep. IV, p. 1kl. 



— 13 — 

Tutius igitur silebimus; hoc tamen unum nobis 
liceal mirari quantum Petrarcha hodiernis illis con- 
sentire videatur viris qui Romam summi pontificis 
sedem et Italiae simul universae caput destinari velint. 
Quippe, quum hinc pontificem hortatur ut Romam 
redeat, illinc imperatorem ut urbe imperioque potia- 
tur^ quid aliud voluisse existimandus est uisi Romam 
Ecclesiae simul et Italiae caput fieri ? Nonne, obscu- 
rius quidem, sed pro temporibus illis satis conspicue, 
Romam quasi quodam fato et rerum quftdam neces- 
sitate summi pontificis sedem et universae caput Italiae 
fîxam atque destinatam intellexisse videtur 7 Âbsit ut 
aliis temporibus hodiernas opiniones sentenliasque 
tribuere velim; at quis negare potest saepe easdem 
rerum nécessitâtes per varias aetatum vices occurrere, 
et sibi constans ac perpetuum aliquid inesse rébus 
humanis quod diversitas temporum funditus abolere 
nequèat ? 

Ab alienis vero ac parum licitis ad Petrarcham re- 
deamus. Satis quidem, ut arbitror, de eo dictum est ut 
facile intelligatur eum omnibus magnis suorum tem- 
porum negotiis interfuisse, et in se uno turbatissimae 
illius œtatis imaginem velut in speculo expressisse. 
Nobis vero quid fuerit Pelrarchae ingenium et quas 
publicus privatusve susceperit partes haud nesciis, 
quantum ipse in philosophia valuerit quserere erit fa- 
cilius. 



CAPUT SECUNDUM 



PBTRARCHJE OPERA 'PHILOSOPHICA 

Quamvis Petrarcha, ut jam supra diximus, adeo 
non otiosam gesserit personam ut longis contra itine- 
ribus et rerum publicarum administration! saepe im- 
plicatus fuerit, majorem tamen vitae partem in silentio 
ac soliiudine, tum apud Sorgiaa fontem, tum apud 
Parmam (1), in se quasi revolutus et contractus, 
libris legendis scribendisve, meditationi ac philoso- 
phiae studio impendit. Nempe, si ipsi credendum est, 
ad pfailosophiam natus erat, utpote qui ingenio fuerit 
« ad omne bonum et salubre studium apto, sed ad 
moralem praecipue philosophiam et ad poeticam 
prono y> (2). Ideoque italicis minus carminibus quam 
latinis operibus pbilosophicisque libris immortalem 
nomini suo memoriam se acquirere posse confidebat. 
« Invitus, Éateor, ait, hac aetate vulgari ineptias 
meas cemo, quas omnibus, mihi quoque, si liceat. 



(1) Hi enim potissirai fuerunt loci ubi noster procul ab urbano stre- 
pitu civilibusque procellis se rec iperare solitus est; quos geminumtan- 
quam Parnassum sibi esse dicebat, 7'ran5a/;)î>iMw quidem Glusiae vallem, 
Cisalpinum vero Parmensem villam. 

(2) Epist. posterUati. 

ignotas velim. Sed quid possum? Omnia jam in vul- 
gus éffusa sunt, legunturque libentius quam qtiae 
serio postmodnm validioribus animisscripsi. Yulgus 
habet et lacérât » (1). 

Quibus verbis, multisque aliis qudd passim in epi* 
stolis occurrunt, satis* apparet quanto pluris quos de 
philosophia latine scripserat libros quam vnlgaria 
carmina faceret. Hinc nihil nisi ineptias ac Ddenia, 
juvenilibus tantum annis ignoscenda/pvidere sibivide- 
batur, illinc veram viridemque sapîentîam maturis 
ingenii viribus digniorem, quaeque scF^tori famam, 
legeutium animis virtutem expedire posset. Quantum 
vero eventus Petrarchae praesumptionem fefellerit, 
vix operae pretium est vel paucissimis verbis memO'* 
rare. Illas enim ineptias quisquis hodie aliquam litte* 
rarum notitiam habet, non apud Italos tantum, sed 
in orbe terrarum universo, novit et récitât, dum 
ponderosum hoc latinorum philosophicorumve scrip- 
torum volumen in pulvere ac tenebris intactum jacet, 
nomine summi poetse adversus oblivionem non satis 
defensum ; adeo egregii viri de se ipsis interdum fal- 
Inntur, et se iniquos suarum rerum judices, caecosque 
proprii ingenii aestimatores fuisse demonstrant ! 

Haec vero quse modo retuli Petrarchae verba non 
equidem pro vera poetae de se ipso sententia habenda 
esse arbitrer; neque ille sui adeo inscius erat ut car- 
mina vulgari sermone a se scripta tam superbis ani- 
mis semper despiceret. Has prseterea musas, quibus 
junior operam navaverat, easdem senior quoque co- 

(i) Senil,,iib. XHÏ, ep. x. Cf. ibid., lib. V, op. m; lib. XIV, ep. xi. 

luit eanimque familiaritate semper delectatus est. 
Yerum homo fuit suorum temporum, Dimîsque ft;hola- 
sticis adhuc implicatus disciplinis, et majore veteris 
Bomae amore fervens quam ut latinam linguam 
caBteris non anteponendam fateretur, aut theologicas 
philosopbicasve artes io summmD locnm non extolle- 
ret; ideoque, nisiquid in illis tentavisset^.se gloriam 
rêvera adeptum non arbitrabatur. 

Nec tamen illi^ quos plerique posterorum neglexe- 
runt, libri iadigni sunt qui etiam nunc legantur, ac 
si quem imnikDsi voluminis tsedium et sermonis bar- 
bariem adhuc redolentis salebrsB et aspentates non 
terreanty ei multa laudanda, imo vere philosopho 
digna et ad philosopbisB hisioriam 'recte cognoscen- 
dam perutilia occurrent. 

Nunc vero opéra illa, quae sint, brevîter exponere 
aggrediar. 

L — De œntempiu mundi. 

Très, qui De contemptu mundi inscribuntur, libros 
Petrarcha primum scripsisse videlur; eoque pluris 
œstimandi sunt quo majorem in lucem ejus vitam 
secrelamque mentem proférant. Nempe aetate jam 
provectior, at juvenilium adhuc voluptatum vinculis 
implicatus crebrisque amoris stimulis exagitatus, in 
tacitum Clusiae recessum se receperat, ut turbaii fer- 
vor animiy si non omnino exstingui posset, silentio 
tamen ac solitudinis pace paulum temperaretur. 
Tune noster humanarum rerum fragilitatem et 
falsas voluptatum illecebras morlemque instanlem 

secum cogitare cœpit ; suaum tune vivendi morem cor- 
rigerez et, Tieglectis inanibus curis, totum se sacris 
litteris ac philosophiae prseceptis dicare statuit, ut so- 
brie pieque reliquum aetatis spatium degeret. Hoc 
vero corrigendorum morum propositum, ne forte 
memoria (îilaberetuf^ ohartis mandare voluit, quo 
faeitius firmum animi consilium quotidie fixum ante 
oculos et quasi expressum haberet. 

Morem itaque secutus qui et apu^ poetas semper 
valuit, et in omni scriptorum génère apudlTetrarcbse 
sequales valebat, cogitationes suas igt iMimanam 
vivamque informavit effigiem, quam sibi appariiisse 
simulavit, % mulierem scilicet inenarrabilis claritatis 
et luminis formaq^e non ^atis ab hominibus intel-*' 
lecta ».(!). Huic quidem, cui Veritas nomen est, 
cornes adest Augustinus, quera ipsa orat ut cum Pe- 
Irarcha coUoquatur, gravissimoque segrotanti morbo 
cerlissima, ut raedicus eumdem expertus laborem, 
remédia adhibeat. « Quidquid ex te audiet, inquit 
Veritas^ ex me dictum putet » (2). Sermoque longior 
obortus in diem tertium produclus est : inde très, de 
quibus nunc agitur, dialogi, quos non ut plurium in 
manus vulgarentur, sed proprium privatumque in 
usum scriplos, secretum suum vocavit : c< Tuque, 
libelle, ait conventus hominum fugiens , mecum 
mansisse contentus eris, nominis proprii non imme^ 
mor : secretum enim meum es et diceris » (3). 
M.TulliiPlatonisque vestigiis haud infeliciter hserens, 

(1) De contemptu mundi, Praefatio, p. 331. 

(2) Ibid, 

(3) Ibid. 

2 

Bon hos tantam sed plerosque etiam de philosophîa 
libros sic instituit ut omoia per colloquentiu^ dis- 
putationes fièrent ac quasi res ageretur potius quam 
narraretur, « Huoc scribendi morem^ ait^ a meo 
Cicérone didici; hune ipse prius a Plalone didi- 
cerat»(l). ^ 

Neminem nisi sua culpa proprioque arbilrio pec- 
care ac miserum esse contendit Auguslinus; atPe- 
trarcha sua sponte quidem se prolapsum, assurgere 
vero volentem non posse profiletur. « Tu testis es 
mihi^ inquity« quoties volui, nec potui, quot lacrimas 
tudif nec profuerunt. » — « Lacrimarum, Augustinus 
aity tibi testis sum multarum^ voluntatig yero mi- 
nimœ. » Nihil praeterea ad animum voluptatnm eri- 
piendum vinculis efficacius^ quam « meditationem 
morlis assiduam » existimandum esse opinatur. — 
« Quidquid video, noster ait, quidquid audio, quid- 
quid sentio, quidquid cogito ad banc unam cogitatio- 
nem refero. Quid ergo me retinet ?» — « Corporei 
passiones, inquit magister, te detineni ; hinc est quod 
quoties ad banc cogitationem morlis animus accessit, 
stare ibt non vatens, turba curarum variarum pel- 
lente, résiliât. Hincilla intestina discordia, dum bor- 
rel anima sordes suas, nec dituit, vias tortuosas 
agnoscit, nec deserit, impendensque periculum me- 
tuit, nec déclinât. » — « Heu mihi misero! exclamât 
Petrarcha, nunc profunde mannm in vulnus ade- 
gisti n (2). 



(1) De contemptu mundi. Prsefatio, p. 
(î) Ibid,, dial. I, p. 840. 

Hoc igitur vulnus firma rigidaque manti teàtat et 
explorât magister, variosque aûimi morboâ quibùS 
discipulum laborantem videt longo éx ordine eûii- 
merat : superbiam primum et avaritiam, dlipidifatenùr 
praeterea et ambitionem, luxuriaffi deniqtie et illam, 
quam accidiam vocaty anitoi segritudinem. Nôstef 
quidem suam agere ôausam variasque excusaiione^ 
prsB se ferre conatur, instantius vero tirgeflte ceô* 
sore, mira quadam reverentia ad humileia culpae cotb* 
fessionem adducitor (1). 

At tioiïdum tamen profuûdiores vulnéris partes té-- 
ligit medicus. « Duabus adhuc, ait ôdatnatitinis pré^ 
meris calenis : amore et gloria » (2). Discipulus vetcf 
ne magisirum quidem importuna temerâre manu pë-» 
netralia illa sinit quse « âerenissi^ûam animi Ë^ui partém » 
esse profitetar. Quippe, quum Augustinus amorem 
tanquam c^ omnium extremam infamiam » vitupérât, 
« amorem vel deterrimam vel nobilissimam rerum 
dici posse » refert : « Si infamem, inquit, turpemque 
ardeo mulierem, insanissimus ardor est; si specinVéri 
aliquod virtulis allicit, vix quidquid reôr esse feli- 
cius. Mulierem ardeo cujuô mens terrenarum nescia 
cararum cœlestibus desideriis ardet, in cujus aspectu 
divini species decoris efifulget, cujus mores consrtm- 
mataef honeiStatis exemplâr ifeuni, cujus nec vox neé 
oculorum vigormortale aliquid nec incessus hominum 
repraesentat... In amore meo nil unquàm furpe, nil 
obscœnum fuit... Non sileo me quantulumcunque 



(1) De contemptu mundi, dial. H, p. 340 et sq. 

(2) Ibid., dial. \\\, p. 35Î. 

conspicis per illam esse, nec unquam ad hoc, si qaid 
est, nominis aut gloriae fuisse venturum, nisi vir- 
tutum tenuissimam semeatem quam pectore in hoc 
natura locaverat nobilissimis his afifectibus coluisset. 
Illa juvenilem animum ab omni turpitudine revocavit, 
atque alla compulit spectare; illa me a vulgi con- 
sortio segregavil, torpenti ingenio calcar admovit, 
ac semisopitum animum excitavit » (i). Non vero 
his commovetur incorruptus rigidissimusque judex : 
a Abamore cœleslium, inquit, elongavit illa animum, 
et a Creaforead crealuramdesiderium inclina vit» (2). 
Quibus quidem victus argumenlis, culpamque ultro 
confessus, se totum Deo colendo amandoque deditu- 
rum Petrarcha poUicetur. 

De gloria tandem magister refert; Petrarcha vero 
se poelicam lauream, populi laudes, principumque 
amicitias, et immortale sui nominis decus summis 
curis studiisque ambiisse fatetur, quae quidem omnia 
vana et inania facillime demonstrat Augustinus. 
« Quid faciam igitur, noster ait; laboresne meos inter- 
ruptos deseram? » — « Abjice ingentes historiarum 
sarcinas : salis romanaa res gestae et suapte fama et 
aliorum ingeniis illustratae sunt. Dimitte Africam, 
eamque possessoribus suis linque ; nec Scipioni tuo 
nec tibi gloriam cumulabis : ille altius nequit extolli, 

(1) De eontemptu mundi, dial. HI, p. 355. Cf. Canz. VIU : 

.. . S*alcun bel frutto 
Nasce di me, da toi viea prima il semé, 
lo per me sou quasi un terreno asciutto 
Colta da toi ; eU pregio è tostro in tutto. 

(2) De eontemptu mundi, dial. U\, p. 355. 



— 21 — 

lu post eum obliquo calle niteris... His igitur postha- 
bilis, te tandem tibi restitue » (1). — Tum demum, 
detersis oculis discussisque ante ora nubibus, juslissi- 
mas magistro agit discipuliis gralias, severioremque 
Vivendi morem sequi ac sacris litteris piisque medila- 
tionibus operam navare statuit. 

Nunc quidem, ul arbitrer, facile intelligi potest 
quantum ad Petrarchae mentem moresque certius 
ac melius cognoscendum très illi dialogi valeant : hic 
enim noslros anie oculos secreliores animi ejus partes 
apertae ac quasi nudae apparent. Augustin! vestigia 
secutus, quem inter Ecclesiae Patres longe carissimum 
habuit(2), mira quadam animi simplicitate juvéniles 
errores confitetur, et non fictas efifundit lacrimas, 
minime quidem illis nostrorum temporum viris si- 
milis, qui, incredibili quadam superbia tumentes, 
flagitiis probrisque suis ante omnium oculos, sub falsa 
confessionisspecie, audacissime gloriantur. 

Multa prselerea, eademque certissima, quum de 
poelse amoribus, tum ipsa de Laura his in libris de- 
prebenduntur; quos si quis legerit, is, ut opiner, fate- 
bitur Lauram mulierem fuisse, forma simul et ingenio 

(1) De contemptu tnundi, dial. UI, p. 369, 

(2) Assidua hujus familiaritate utebatur, euraque ducem ac patronum 
habere gaudebat : « Quoties confessionum tuarum libres lego, » inquit, 
Augustinum ipse alloquens, « légère me arbitrer non alienam sed pro- 
priae me» peregrinationis historiam. » {De cont. mundi, dial. I, p. 335.) 
Rursusque de eodem libre Donato amico scribens : « Hune librum, 
ait, intente deveteque anime légère si in censuetudinem deduxeris, 
spere te piis atque salutaribus lacrimis nunquara cariturum... Is liber 
me rautavit ealenus, non dice ut vitia prima dimitterem (quœ vel hac 
utinam aetate dimiserim ! ) sed ut ex ille sacras litteras nec spernerem 
nec edissem, ime vero me paulatim herrer ille mulceret et invitas auras 
recusantesque ecules ad se traheret. » (SemY., lib. VIU, ep. vi, 
p. 339, 340.) 

praestantem, non vero fictum aliqnid, ut quidam vo- 
luerunl; et iqane versibus inscribendum nomen. 

II. — De remediis utriusque forluncB. 

Duos sub hoc titulo libros quando Petrarcha scri- 
pserit incertum ; satis tamen conspicuum vid^tur eos 
^riptos anle diem obitus AzzQpis da Gorreggio fuisse, 
quippe quos huic ipsi viro per lilteras Petrarcha dica- 
verit. Azzo quidem anno MCCCLXIY mortuus est* 
Aliunde vero in epistola quadam ad Magnae Carthusia^ 
Praesidem haec verba deprehenduntur : « Est mihi 
liber in poianibus de remediis ad utramque fortqnam io 
quo pro yiribus nitor et meas et legentium passiones 
animi mollire, vel, si datum fuerit, exslirpare » (1), 
Quae quidem epistola anno circiter MCCCLX scripta 
fuisse videtur; inde igitur constat Petrarcham duo 
illos De remediis libros jam anno MCCCLX inceplos 
anle annum MCCCLXV perfecisse. 

Materies vero quae sit^ ut ex ipsius libri titulo, ita 
praesertim ex epistola ad Azzonem quaa totius operis 
proœmium esse videtur, satis apparet. Quum ve-» 
teres de philosophia morali scriplores legeret, hoc 
Petrarcha saepe miratus fuerat praecepta semper de 
rébus adversis dari, de prosperis nunquam; utraior 
que vero fortunam paribus philosophiae adminiculis 
egere, neque prospéra bene uti facilius quaoi a4- 
versa arbitratus, librum in quo diversa pro diversis 
fortunée casibus praecepta, tanquam remédia^ reperî- 

(1) SeniL, lib. XV^ ep. ix, p. 962. 

rentur scribere statiait(l) ; huncautem ideoAzzonidi- 
caUim voluit^ quod eilibrum haud mediocriter utilem 
fore arbilrabatur : ille emm diversissimas «xtremas^ 
que rerum humanarum expertus vices fortuDœ quasi 

^udibrium quoddam factus erat : poteos olim ac divas, 
nunc urbe quam princep» regerat pulsuA, extorris 
patria domoque, pecuniae simul et amicorum inops^ 

'•^ in sùmma omnium desidia aegrotabat. Inde eum 
« noster alloquens : «Impleium in le uno vidimus, ait, 
quod de duobus summis viris G* Mario Magnoque 
Pompeio legimus, quid boni scilicet et quid mali possit 
explicuisse fortunam. » Azzoni vero in bac uni versa 
amicorum defectione unus Petrarcha non defuit, gra- 
tumque amicitiœ munus miserum amicum sdando et 
exhortando solvere est molitus. 



(1) Tpse vero audiatur; numquam enim^ nostro quidem judicio, fe- 
licius atque elegantius latina lingua usus est : « Vitam, quaB, si rite 
ageretur, felicissima prorsus ac jucundissima rerum erat^ miserandum 
ac triste negotium effecimus; culpa omnis in nobis est quod illud est 
bellum quamque perpetuum quod cum fortuna gerimuâ.,. Soli, imbeh 
ciUes, exarmati, non aequo Marte cum implacabili hoste congredimur, 
qnos illa vicissim ceu levé aliquid attoliit ac dejicit, et in gyrum rotat 
ac de nobis ludit. Id vero quid aliud quam levitas ac mollitic» nostrii 
fecit? Quanta gratia Claris ac probatis scriptoribus habenda qui inter 
perpetuos animorum fluctus, ceu totidem lucida sidéra et firmameftto 
veritatis affîxa^ ceu totidem suaves ac feliccs aurae, totidem industrii et 
experti nautae^ et portum quietis nobis ostendunt, et eo voluntatum lenta 
carbasa promovent, et fluitantis animse gubemacnla regunt.^^ His igïXvrr 
brevibus et praecisis sententiis, quasi quibusdam expeditis atque conti- 
nuis armis, contra omnem fortunae repentinum impetum hinc illinc 
jugiter erls instructus. Duplex enim nobis est duellum cum fortuna et 
tttrobique quodam modo par discrimen ; cujus non uisi partem unicam 
vulgus novit^eam scilicet quae vocalur ad versitasj philosophie etsi utram- 
gue noverint, hanc tamenipsamdifficiliorem arbifcrantur : ego vero diffi- 
cUius prospéras fortunae regimen asstimo quam adverssB* Quod ut sic opi- 
n^ rerum adigunt e^erimenta et magnum diffîcultatis arg»raentum 
raritas, Nam qui damna^ pauperiem^ exsilium^ carcerem^ suppUcium^ 
mortem et pejores morte morbos aequo animo tulerint mnltos vidi, qui 
divitias, honores^ potentiara, nullum . (De remed. utriusq, fort. Praefa^a. ) 

nos vero librôs i^elut apes mélla sua oomposuisse 
videtur, uiquisinguias e:iy0eribus quum antiqui(ii|jt 
tum Ecctesiae scriptoribus sententi^ tanquam flpres 
decerpserit, qaas sagrôfantis amici animo velut sa-^ 
lubre quoddainîremedium adhiberet. Multum enim ia 
veterum lectiooe se profecisse adeo non Petrarcha 
negat ut fateatur contra et ipse fatendo glorietur. 
M. Tullium et Ann^um Senecam imprimis se magi- ^• 
stros ac patronos habuisse testatur, neque eum alienis* 
abundare divitiis pudet : « Veritas enim, ait, et virtus 
publicae sunt. » Cujus autem sententiae auctor ipse 
Seueca, qui in epistola quadam ad Lucilium : « Ve- 
neror, inquit, inventa sapientiae inventoresque ; raihi 
ista acquisita, mibi ista laborata sunt... Ânimi re- 
média inventa sunt ab antiquis, quomodo autem ad- 
moveantur aut qùando nostri operis est quaerere. 
Multum egerunt qui ante nos fuerunt, sed non pere- 
gerunt; multum adhuc restât operis multumque re- 
stabit » (1). 

Quod ad ipsius libri descriptionem atlinet, illi De 
remediis duo caeteris scholaslicis libris simiilimi viden- 
tur. Is enim scholasticorum scriptorum mos erat ut ho- 
minum cogitaliones singulosque animi affectus in vi- 
vam quamdam efHgiem informarent ; quem quidem 



(1) L, Ann, Seneca ad Lucil., ep. LXIV. — Gonf. De remed, Prae- 
fatio. (c Seneca fortunœ partem quae sibi difiBcilior visa erat brevi ad- 
modum sermone perstrinxerat. Is libellas passim in manibus est vulgi, 
cui ego nil addere, nil detrahere meditor. Sed quoniam et virtus et Ve- 
ritas publicse sunt neque studium antiquitatis obesse débet posteritatis 
industriae^ de hoc ipso loqui tecum aliquid^ quodque ille tune Gallloni 
suo praestitit id Azzoni meo nunc praestare propositum est mihi; iusuper 
et partem alteram ab illo seu oblivione seu judicio prsetermissam at- 
tingere. » 

Petrarcha morem BçC»tus,' longam dialogerum evol- 
Tjk^ seriem, alque ùHudijjifiy fiunc ac Spem^^nuric Do- 
ïorevt elMelum ciyn Ralione coljoqueiltes inducit. Inde 
duae atqiie inter se contraria lilNii fartes : in altéra 
quidem qu^cunque hommes bona vocant longo ex 
ordine repetuntur, eademque falsa ac fugacia, aut 
verse felicitati, id est virtuti, inimica pfobantur; in al- 
*. teraiFero, hsec omnia, qusemiseriafe seruninasque cre- 
*,dimus, non tam per se quam per nostram ignaviam 
mala, ac reformidanda minus quam forti animo tole- 
randa demonstrantur. Quin imo, dum Petrarcha di- 
versa diversis accommodare morbis remédia aggre- 
ditur nihil in hac prosperarum adversarumve rerum 
enumeratione, ne minimum quidem, neglectum aut 
praetermissum sinit ; quippe qui, quum inter hominum 
vitae bona « suavem odorem, calculorum ludos, si- 
mios et ludicra animalia, pavones pallosque et gal- 
linas, » lum inter mala miseriasque « dentium aegri- 
tudinem, latrantesque canes, mures praeterea et 
muscas, ranasque et cicadas et pulices » notandum 
atque describendum putet. 

Ut arbori^ folia inter se simillima sunt, sic in hac 
ingenti dialogorum copia alter alteri est simillimus : 
una et eadem omnium dispositio, unus tum incipiendi 
tum varias loquentium vices servandi mos, eadem- 
que concludendi via; quorum si quem Iranscripse- 
rimus caeteros quoque te legisse putes : 

De valeiudine prospéra. 
Gâudium. — Valeludo corporis firma est. 

Ratio, -t- Bu scttectos ab adyerso mille morborom 
anoaU generibus; coolra valelndineni intorea vo- 
lopUs militât, bmiiiare certamea. 

G. — Yaletudo ooqKins beta est. 

IL — locoQsiilta joconditas, qoxcpie négligente^ 
el iocaatûs EaMrere soleat possessores snos, et saepe 
oiorbos arcessare qnos vaietudini propri» diflSdeatis 
iotentio dedinassel. 

G. — Valelado corporis booa est. 

IL — Beoe ntere, alioqain levé booiim, qnin et 
grave malom, si, ut solita est, culpae cujuspiam 
causa sit. Multis pericolosa et pestilens sanitas fuit 
qui tutius a^rotasseoL 

G. — Yaletudo corporis optima est. 

R. — Res pergrata multumque utilis... sed ut 
quarumdaui radicibus berbarum inest vis veaeni 
quse, dum aliarum reram immixtioue purgata est, 
salubre poculum e pluribus fit quod ex udo pestife- 
rum fuisset, sic corporea sanitas ne noxia sit babenti 
non aliter quam adjuncta animi prospéra valetudine 
temperanda est. Nusquam pejus sano in corpore aeger 
animus habitat (1). 

Non aliter in quovis alio dialogo res agitur. Unus 
itaque et idem totius Ubri color, uude fastidium oriatur 
necesse est. Quod vero ad ipsas res attinet, modum 
plerumque excessisse neque satis secum consensisse 
Petrarcha jure dici potest, ideoque duae Ubri partes 
inter se pugnare^ videntur. Hinc enim teterrimum 

(1) De remed,, iib. I, dial. in, p. 9, 

aliquid bomiDum vita videtur : nuUa boaa quae iioa 
corrumpi soleant, nuUaveragaudia, nuUa tutaquies, 
Dullum virtutis decus^ nulla morum innocuitas : 
ubique metus, dolor, cur» ac flagitia; quae quidem 
de rébus bumanis sententia virum illum decet qui 
se açcidia laborantem fatetur, vitamque quam de- 
gimus bis in epistola quadam increpat verbis : a Vi- 
detur mibi vita bsec dura qusedam area laborum, pa- 
Isestra discriminum, limosa palus, campus iapidosus, 
vallis bispida, mons praeruptus, vepricosum ne- 
mus, etc. » (1). — Illinc vero di versa omnino rerum 
feeies : nil quod non utile, imo jucundum atque opti- 
mum sit, nullus dolor quem hominum virtus vincera 
et in bonum vertere nequeat ; inde stoicus interdum 
ac Senecae magis quam Ghristi discipulus noster depre- 
henditur ; plerumque autem ita justum verumque mo- 
dum excedere solet ut declamatoris ac rhetoris potius 
quam sequi rerum aeslimatoris ^t vere philosophi 
partes sustinuisse vifleatur. Occurrunt praelerea sub- 
tilius cogilata qusedam et dicta argutius, muUaque 
sçholarum adbuc barbariem redolentia, joci denique 
et sales qui minime tanti operis gravitatem décent (2) ; 
quae quidem (et alia forsan, si attentius omnia intro- 
spicere velis) damnanda atque abolenda haud imme- 
rito videbuntur. At si multum abest quin Petrarcha 



(1) Famil., lib. VIU, ep. vni, p. 70a. 

(2) Quid de hujuscemodi jocis? « Hic est ludo illi (de taxillorum ludo 
agilur) mos qui medicis, perexiguo ingesto plurimum exhaurire. » {D€ 
remed., lib. II, dial. xvi, p. 124.) « Dol. Lupus meum devoravit infan- 
tem. — R. Ista jam vermium est querela. » {Ibid,, lib. II, dial. xlix, 
p. 146.) « p. Febribus uror. — R. Vermium cibua excoquitur : fer te 
aliis uri cui toties alia usta sunt. » (Ibid,, dial, cxii, p. 197.) 



d..\ . . 



— 28 — 

illam Platonis Tulliive venustate temperalam maje- 
statem, ac vere scenicum colloquii instituendi morem 
imitatus fuerit, adeo tamen non omnia bis in libris 
despicienda atque negligenda sunt ut multa valde 
probanda et laudanda reperiri liceat. Quum ex aliis 
tum ex illis praesertim libris quantum antiquitati per- 
noscendsB studuerit conspicuum est; neque euni vete- 
rum modo scriptorum referre sententias et antiqusB 
philosophiae praeceptis abundare juvat, sed ipse pro- 
priis etiam, ut ita dicam, ex officinis mulla prae se fert 
qu8B virum varios vitae expertum labores neque ho- 
minum naturae inscium commendant. Imo etiam, 
quamvis lutulenta interdum fluat oratio, multa ta- 
men et acute cogitata et dicta eleganter et quse An- 
naeus Tulliusve a se scripta non recusarent. — Ego 
vero hoc equidem miror quod egregius ille Laurse 
amator, qui divinum aliquid mulieri insilum immo- 
dica quadara veneralione ac pietate prosecutus est, 
nunc in odium feminei generis conversus, vix a ma- 
ledictis conviciisque temperare queat(l). Adeo ve- 
rum est contraria saepe gigni a conlrariis ; adeo dif- 
ficile mediam tenere viam neque certos illos fines 
excédera 

Quos ultra citraque nequit consistere rectum. 

Quidquid id est, duo illi De remediis libri mirum ac 
portenti simile aliquid apud Petrarchae sequales fuere; 
mox in omnium doctorum manus vulgati sunt, idque 



(1) De remed., lib I, dial. lxv-lxvii; lib. II, dial. ivii-xx, p. 52-54; 
124-126. 

gloriae consecuti, ut in plerasque vulgares linguas 
Iranscriberentur (1). 

III, IV. — De vita solilaria. — De otio religiosorum. 

Diversissima quidem atque inter se contraria in Pe- 
trarchae ingenio moribusque, ut supra dictum est, de- 
prehenduntur; illi enim, tôt tantisque licet sui lem- 
poris rébus implicato ac velut immerso, soliludo 
tamen et Iranquilli procul ab urbiura tumultu re- 
cessus adeo omnium gralissima fuere, ut ipse felicius 
aelatis suae spatium, tum apud Sorgiae fonlem tum 
Parmensi in villa se degisse fateatur, Inde duo De 
vita solitaria libri, quos Clusiae primum inceptos apud 
Parmam demum persolvit, Philippoque Cavallicensi 
episcopo dicatos misit : « Adesto igitur, inquit, et audi 
pauca quidem sed in quibus, parvo velut in speculo, 
totum animi mei habitum, totam frontem serenae Iran- 
quillaeque mentis aspicias » (2). 

Primum quidem Occupatus Solitario opponitur, et 
quid miseriaram alter, quid alter gaudii per varias 
quotidianarum rerum vices habeat, « in somno sci- 
licet, in surrectione, quum prandii tempus instat^ quum 
meridies^ quum vesper adest, » non sine festivo quo- 
dam lepore refertur. Quid boni praelerea, quid peri- 
culi in se vita solitaria habeat, quibusque artibus ea 
bene liceat uti, Petrarcha docet. Inclylissima denique 



(1) Hi quidem libri^ ut a quibusdam aliis, sic a Nicolao Oresmo e la- 
tino in gallicum, Caroli Quinti régis jussu^translati sunt. 

(2) De vita solit, Praefatio, p. 225. 

refert nomma virorum qui solitudinem amaverint 
eaque féliciter usi fuerint; ab ipso Adamo initium, 
neque ullus tum aniiquorum philosophorum tum Ec- 
clesiae patrum et eremitarum prsetermittitur ; inde im- 
mensa nominum evolvitur séries, quam si quis per- 
legere velit, ei certe Pelrarcham in paganae simul et 
christianae antiquitatis rébus versatissimum fuisse fa- 
tendum erit. 

Quod si multa in his libris nimia ac modum exce- 
dentia videntur, lempora magis quam Petrarcha incu- 
sanda sunt. His enim temporibus, uonnulU egregii et 
ad magna nali viri, quum misceri omnia^ corrumpi 
mores, et Ecclesiam, quae lumen ac sidus orbi uni- 
verso esse debuisset, in deterius trahi vidèrent, tôt 
ac tantis exterriti malis, publicamque salutem de- 
sperantes, solitudinem velut portum petendam esse 
arbilrabantur. Noster vero, ut in multis aliis, sic in 
hoc quoque aequales suos praestitisse videtur quod 
non otium iners sed occupatam et paucorum amîco- 
rum societale temperalam solitudinem laudaverit; 
hanc quidem îpse colère solitus est : « Me, inquit, 
ad mediocrem et solitariam vitam reduxi Euganeis 
istis in vallibus; domum parvam sed delectabilem et 
honestam struxi. Hic, quanquam aeger corpore, tran- 
quillus animo dego sine tumultibos, sine erroribus, 
sine curis, legens semper et scribens, Deumque lau- 
dans, Deo gratias agens et de bonis et de malis 
meis » (1). Hanc eamdem vitam laudibus praece- 
ptisque commendat : « Volo, inquit, solitudinem non 

(1) SeniL, lib. XIV, ep. vi, p. 938. 

solam, otium non iners nec inutile^ sed quod e^sbli- 
ludine prosit multis. Veto in olio ingenium qaiescere 
nisi ut assurgat et intermissione fecundius fiât. Ge- 
nerosa» curas non tantuin in solitudinem recipio sed 
arcesso, libros praeterea diversi generis, paratos sem- 
per vel tacere vel loqui, comités laetos, Hiimiles, 
doctos ac facundos. Quum raihi advenit amicus 
hospes, tune ego non alium invenisse sed me ipsum 
quodammodo geminatum censeo. Non penitus duo 
sant quorum unus est animus : novit amor e duobus 
unum facere. Quod quum ita sit, sequitur ut quisquis 
unius idem et duorum capax amicorum locus sit. 
Nulla igitur solitudo tam profunda, tam parva domus 
ut non pateat amico » (1). Quis unquam amicitia 
quid sit melius novit aut expressit felicius? Plus igitur 
apud eum amiciliarum «l^licise valebant quam ut vi- 
tam sine amicîs beatam diceret et solitarium a fami- 
liaribussegregatumvellet. a Turbas, ait, non amicos, 
fugfendas dico... Sit solitudo tranquilla, non ferox. 
Tantis bonis ornata solitudo, si participe careat^ into- 
lerabilis» esset, siae quo nuUus labor, nulla quies 
suavis. Si alterutro carendum sit, solitudine ipsa pri- 
varl malim quam amico. Sic itaque solitudinem am- 
plector ut amicitiam non repellam ; sicut caetera omnia 
sic ipsam solitudinem cum amicis partiar » (2)* 

Ex his profecto constat Horatii magis quam Sancti 
Hieronymi vel Antonii discipulinn Petrarcham fuisse, 
ut qui studiosam potius quietem lectasque amicitias 



{i)Devita soiit., lib. U^ sect. IX^ cap. yi^ p. St5. 
(2) Ibid., lib. I, sect. V, cap, iv, p. 243, 244, 

qu^ feram in sylvis vitam aut ioers sopitumque 
otium commendasse videatur. ^quius enim et excel- 
lentius fuit viro ingenium quam ut humanam natu* 
ram mutilare, ut ita dicam, ac mactare veltet : ho- 
mines sic ab ipso Deo creatos intellexit, ut cum 
hominibus viverent et quolidiana quadam societate 
muluisque beneficiis jungerentur. 

Neque tamen duo De olio religiosorum libri omnino 
praetereundi sunt, quos Petrarcha, quum dies alîquot 
Montriensi in Carthusia apud fratreni trivisset, ad 
hospilis debitum solvendum monachis dicalos misil; 
scholasticura quidem opus, et Patrum locis ac senlen- 
tiis omnino confertum; quod vero attentius consi- 
derare parum ad nostrum propositum atlinet. 

V. — De sui ipsius et IHultorum ignorantia. 

Nihil quidem de quibusdam operunculis quae^ter 
Petrarchae epistolas occurrunt (1); at ille qui De sui 
ipsius et multorum ignorantia ioscribitur liber nullo 
modo prseteimitti potest ut in que multa quum de 
ipso Petrarcha, tum de philosophia, quae illo tempore 
fuerit, haud negligenda quidem ac minime contem- 
nenda reperianlur. 

Primum quidem cur et quomodo liber ille scriptus 
fueril, breviter mémorandum est. Ut in universaltaiia, 
ita apud Venetios, quorum Petrarcha tune hospes 
erat, aristotelica philosophia florebat, atque pênes 



(1) De avan'tia vitanda, — De repubiica optime administranda, — 
De virtutibus imperatorum. 

Aristotelem a(îëo summa auctoritas et imperium 
eraal ut nemo, nisi iaeptus vidéri et dici vellet, ali- 
quid cum magistri placitis parum congruens proferre 
auderet. Quatuor intérêt j'uvenes, quum Petrarchae 
familières, tum Aristotelis ferventiores discipuli, no- 
^trum in sua bibliotheca adiré et cum eo de variis 
scientiarum argumentis disputare consueverant. Ma- 
gistri quidem ut de multis aiiis ita de rébus natura- 
libus placita, non sine quadam verborum et animo- 
ïiim jactantia recitantes, multa de bellttis, de avibus, 
ac de piscibus disserebant, « quot leo pilos in verlice, 
quoi plumas accipiter in cauda haberet. » Quae quum 
noster, velut parum certa, minimeque ad bene bea- 
teque vivendum utilia, contemneret, mirari illi pri- 
mum, mox irasci cœpere ; atque eo denique audaciae 
venerunt, ut, concilio conp^ocato causaque ex utraque 
parte dicta, hanc de Petrarcha sententiam dicerent : 
« sine litleris bonum virum esse» (1), 

(JEse ubi in urbe vulgata fuit sententia, stupere ac 
turbari omnes : exsultare alii, alii indignari; at Pe- 
trarcha ridere, neque se ullo alio modo nisi silentio 
defendendum censere, major enim sibi videbatur 
quam cui invidia nocere posset. Amicis vero alia 
mens fhit, neque Petrarcham prius hortari atque là- 
cessere desierunt quam apologiam ut scriberet suasis- 
sent. Inde igitur De sui ipsius et muUorum ignorantia 
liber; nunquam vero facetus magis aut jucundior 
Petrarcha visus est; nunquam condita melius ve- 
nustale ac lepore gravitas, nunquam sub festiva qua- 

(1) De sui ipsius et mult. ignor., p. 1039. 

dambeiiignitatis specîe felicius ac mordacius acumen. 
Paucis primam qaatoor juvenum disputaticmes iras- 
qae et sententiam in se dictam memorat, judici- 
busqué gratias agit, qui se bonum tameD, licet sine 
litterisy virum declaraverint : « utinam, inquit, veri 
nibil unquam praeter hoc unum dixerint! Et te, Jesu, 
oro> ut hddc saltem portio mea sit ut vir bonus sim. Ad 
hoc enim, non ad litteras natus sum » (1). Inde, igno- 
rantiam dum mira quadam at non sine sale et aeuleo 
modestia confitetur, doctrina atque litteris omnino eni* 
ditus et expolitus deprehenditur, quippe qui vête- 
mm modo scriptorum dicta référât, modo repertos a 
se codices longosque annos in studiis vigiliisque con- 
sumptos memoret, et poetica denique laurea atque 
doctorum bominum amicitiis glorietur. Varias prœ-* 
terea philosophorum de Deq^ de mundo ac de animo 
sententias ita refert ut singulis opponat singulas, om- 
nesque philosophes lum inter se pugnantes tum nihil 
se scire ultro profilentes deprehendat; tum denl^ne 
in Ghristum velut in unum verae sapientiae fontem 
convertendos esse hominum oculos docet. Quod vero 
ad îpsum attinet, ab ineptis judicibus posteros appellat 
quos sequius ac melius de se judicaturos persuasum 
habet. 

VI. ~ De vera sêqfimtia. 

Restant adhuc duo De vera sapientia dialogi, qui, 
brevissimi hcet inter omnes Petrarchse Ubros, per- 

(1) De sui ipsius et mult. ignor.^ p. 1039. 

magpo tamen d^timandi sunt ae dignissimi qui attend 
tius considerentur ; qui quidem enumeranti mihi phi- 
losophica Petrarchae opéra minime prsetereundi erant, 
quid docti'insB vero sit in illis a me peculiarem virî 
pbilosophiam explicante melius exponetur. Ubi aut 
quando scripti fuerint, parumcertum est; novissimis 
vero Petrarchae operibus eerte annumerandi : illis 
mm nescio quid maturius inest et quod seniorem 
variosque vilse labores expertum virum deceat j in 
his praeterea piopriam Petrarchae doctrinam rite ex* 
plicatam atque unum in corpuscoalitam deprehendere 
licett 

VII. — Epistolœ. 

Ut in multis aliis sic et in epistolis etiam scribendis 
M. Tullium nosteraemulari stnduit. Qiium ponderosum 
îllud epistolarum volumen evolvere velim, non pos- 
siiin quin incredibilem Petrarchae diligentiam mirer, 
neque facile intelligere queo quomodo in ter tôt tam- 
que diversas curas tanta viro otia fuérint ut tam 
multas easdemque interdum longiores lilteras scri- 
bere posset. Quippe, multis ab ipso in ignem illatis(l), 
reliquae immensi voluminis in corpus coaluerunt. Lo- 



ti) « Quadringentas et eo amplius epistolas, magna ex parte non exi- 
guas sed ingentes mihi elapsas, diversis temporibus ad diversos plerum- 
que, etiam ad ignotos, duobus sat magnis voluminibus comprehendi, 
mille aliis rejectis nullam aliam ob causam quam quod eas locus ipse 
non caperet. » [Senil., lib. XV, ep. m, p. 950.) — In Genevensi quadara 
editioire nonnullae exstant epistolae quae in BasilienÈsi non deprehendan- 
tur. Parisiis quoque in regia bibliotheca plures epistolarum reperiun- 
tur codices; imo vero nova editio Florentiae nuper incepta est in qua 
multœ nondum editse epistolae colliguntur. 

quacior quidem in amicitiis fuisse videtur; at uberior 
ille sermonis fluxus comitate adeo et jucunditate 
aspergitur ac quasi temperatur ut minime legentis 
fastidium pariât. Liberrime reges optimatesque allo- 
quitur, humiles comiter : nullae blanditiae, superbia 
nuUa; nihil denique nisi viro, et philosopho, imo 
christiano, dignum. Ex his igitur epistolisPetrarcha, 
qualisfueril, conspicuus apparet, vir scilicet adomnia 
grandia natus, quum musarum et veterum litterarum 
tum patrise romanique prjBserlim nominis amantis- 
simus, cujuslibet servitutis impatiens, « veritatis, 
ut ait, non sectarum sectator, » et, ut Horatianis 
utar, 

Virtulis verae cuslos rigidusque satelles. 

Adeo praelerea sui lemporis rébus interfuit, ut si 
quis rectam illius aetatis notitiam habere velit, is 
Petrarchae epistolas perlegat oportet. Multa denique 
in illis reperiuntur quae ad philosophiam pertinent,, 
sententiae scilicet quum ex veterum officinis tum e 
proprio sacrario prolatae, quas si quis aequus Petrar- 
chae philosophi aeslimator esse velit, accurate colli- 
gere et undique, disjecti velut corporis membra, in 
unum contrahere debeat. 

Quod si multum quidem abest quin Petrarcha Tul- 
lianam iiiam elegantiam aul perfectissimum illum 
sermonis nilorem aequaverit, eum tamen in assidua 
Ciceronis familiaritate, sicut vasa illa quae diutius 
exhausti jam liquoris odorem redolent, multum.pro- 
fecisse fatendum est. 



CAPUT TERTIUM 



QUID IN PETRARCH^ CARMINIBUS AD PHILOSOPHIAM 

ATTINEAT 



Neque quidem vulgaria Petrarchae carmina nobis 
qui philosophus ipse fuerit quaerentibus omnino ne- 
gligenda sunt. Ilie enim totus, ut ita dicam, qualibet 
operam in parte deprehenditur, quippe qui, ut in 
epistolis, sic in carminibus etiam quum antiquitatis 
cultorem, tumltaliseamantissimum, philosophumprsB- 
terea ac vere chrislianum se praestare et praebere sit 
solitus. Imo philosophicum aliquid ipsis poetae amo- 
ribus inest : ei nempe, utpote Platonis et mysticorum 
philosophiam odorato, cœlestius nescio quid mulier, 
et amor vis divina quaedam quae bominum animos ad 
altiora erigeret, esse videbanlur. 

Ut Danles, Béatrice duce, nondum lactasçœli vias 
penelrare potuit, sic noster, suadente Laura, ad cœ- 
lestia enisus est rectumque iter sequi didicit quo in 
portum pervenire liceat. Audiatur et ipse amplis- 
simas amicse gratias agens cujus sub auspiciis inanes 
voluptatum illecebras contemnere ac divina quaerere 
primum cœperil : 

Anima, assai ringraziar Dei 

Cbe fosti a tanto onor degnata allora. 

Da lei ti vien Famoroso pensiero 
Ghe, mentre '1 segui, al sommo Ben t'invia, 
Poco prezzando quel ch* ogni nom desia. 

Da lei vien l'animosa leggiadria 
Ch' al ciel ti scorge per destro sentiero, 
Si ch' i' vo gia délia speranza altiero (1). 

Quum jana supremum diem Laura obierit saepe Pe- 
tratcha eaiïii adesse sibi videtur et secum coUoquen- 
tem, poelico de more, lingit: ipsa amicum bortatur ut 
spes omnes in aetemis et divinis sitas fixasque habeat, 
atque ita vivendi instituât morem ut sevum sine fine 
beatum, incœlestes domus olim receptus, cum arnica 
deigere possitw Teneri quidern non possum quin hoc 
unum, iflter multa alia, carmen transcribam : 

Levommiil mio pensier in parte av' era 
Qiiella ch* io cerco e non ritrovo in terra : 
hi, fra lor che '1 terzo cerchio serra, 
La rividi più bella e meno altéra. 

Per man mi prese e disse : In questa spera 
Sarai ancor meco, se '1 désir non erra : 
r soi colei cbe ti die' tanta guerra, 
£ compie' mia giornaia innanzi sera. 

Mio ben non cape in intelletto umano ; 
Te solo aspetto e quel che tanto amasti, 
£ lagginsoè rimaso, il mio belo vélo. 

Deh perché tacque ed allargô la mano ? 
Ch* al suon de' detti si pietosi e casti 
Pooo manc5 ch' io non rimasi in cielo (t). 

, (i) Sonn. XII. Cf. Sonn. GCXLV, et De contcmptu mundi, lib. III. 
(t> Sonn. CGLXL 

Quid divinitis unquam ? quid altius cogitatum ai!l 
expressum felicius? Quanta rerum sublimitas, quanta 
verborum majestas ac suavitas ! Neque quidem satis 
scio utrum poeta magis an philosopkus, imo Christi 
discipulus, laudandus sit. 

At non sequis semper passibus « divam Lauram « 
cœleste iter monstrantem Pelrarcha sequitur; saepius 
enim terreslrium magis quam divinarumreram amore 
captus, adeo voluptatum implicatur vinculis ut altius 
assurgere et divina amplecti nequeat. Neque tamen «e 
inanibus falsisque decipi illecebris uescit, àlque Deo, 
caeteris curis neglectis, inservire conatur : inde varii imo 
sub peclore motus, et inler se pugnantium affectuum 
discordiae; inde iUi, quos supra memoravimus, Dê/Gon" 
tempiu mundi libri, inde nonnulla etiam carmina in 
quibus inter multa alia, et hsec quoque leguntur : 

Vorre' il vero abbraciar, lassando Tombre. 

Ma queîf aîtro voler, dich' i' son pieno... 
Mi ritien con un freno 
Contra cui nullo ingegno o forza valme. 



Quel ch* i* ifo, veggio ; e non mMnganna il vero 

Mal conosciuto, anzi mi sforza amore (4). 

- . f' * 

Pacati^ vero anitnis, vêram sapietitiam ad>0p(UdA^ 
et in Deo tanquam ifi portu acquieTit^ 

Multa praetere^a ac mitrime quidem ifiiegligëndtt et 
animi immortalitate rebusque Mmm in tulgat^tms 
4llis Petrarchae carttrfnibus «obis occurrunt. Mot^eii 
enim initium potiuç quam &nem vitsd, hominescfÉr 

(1) Ganz. XXI. Cf. De contemptu mundi, passim. Êê- 

^poiiendo vere nasci arbitratur; animum adeo non 
quiun e corporels vinculis ^vaserit dissipari putal, ut 
ne sopitum quidem ac somno quasi sepultumcenseat; 
vivit igilur poftt mortem animus, imo plenam ve- 
ramque adipiscitur vilam; ideoque conlinuum ac per- 
petuum aliquid animorum vita, ut quôB uno et eodem 
tenore per varias mutaliones, sine ulla intermis- 
sione, peragatur : primum quidem corpus vile car- 
cerem magis quam socium habet animus, mox vero 
corporeis elapsug vinculis liberiore fruitur motu, donec 
corpus nitidius subtiliusque, quasi instrumenlum miro 
quodam artificio ad quaîlibet jussa efficienda accom- 
modatum, rursus induat. 

At ipse potius Pelrarcha audiatur quum defunc- 
tum amicum his alloquitur verbis : 

Seiinuccio mio, 

V pur mi riconforlo, 

Perché del corpo, ov' eri prese e morto, 
Alteramente se' levato a volo. 

Or vedi insieme V uno e V altro polo, 
Le stelle vaghe, e lor viaggio torto (1). 

Qliis vero, si carmina post Laurae obitum scripta 
pwlegere velit, poetam non miretur audacissimo inge- 
nii impetu ipsius cœli limina penetrantem, aut cœlum 
potius in terras, ut ita dicam, descendere cogenlem? 
Quaecunque enim nos praesumimus et odoramur magis 
quam novimus aut videmus, ha3C ille penitus novit, 
^1^ videt, atque in illis na(urali quadam animi con- 

m Sonn. GGXLVI. 

suetudine versalur, quippe qui Laurse vullus sic in- "* 
lueri vocesque sic audire sibi videaUir ut eam^non 
vita defunctam sed vivam anle oculos slautem et se- 

cum colioquentem sentiat : j.^ 

*■ 

Lei che '1 ciel ne mostrô, terra n' asconde, 
Veggio ed odo ed intendo, ch' ancor viva 
Di si lontano a' sospir miei risponde (4). 

L'invisibil sua forma è in paradiso, 

Discioita di quel vélo 

Cbe qui fece ombra al fior degli anni suoi, 

Per rivestirsen poi 

Un' altra volta, e mai più non spogliarsi; 

Quand' aima e bella farsi 

Tanto più la vedrem, quanto più vale 

Sempiterna bellezza cbe mortale (2). 

Garminibus praeterea iliis, quœ Trionfi inscribun- 
tur, magnum aliquid ac vere philosophicum inest. 
Amorem nempe curru triumphali vectum univer- 
sumque hominum genus caplivum ducentem videre 
sibi poeta videtur; at virgo interea, corporis quidem 
forma pra3Stans, castitate vero et virtute praestantior, 
Laura videlicet, Amorem ovanlem vicloriaque super- 
bientem ultro petit et felici superat Marte ; dum vero 
triumphalem pompaminPudicitite templum ducit, ipsa 
a Morte petitur et vincitur; vincitur autem Mors a 
Fama, Fama a Tempore, Tempus denique a Deo. 
Tum demum Laura, ex alto cœli limine Petrarcham 
alloquitur, eumque hortatur ut inanibus curis ne- 



# 



(1) Bonn. CCXXXVm. Cf. Son. CCXLV, CCXXXVII, GGXXXIV, etc. 

(2) Canz. XXII. 

** gleclis, verse sapientiae, id esi Deo colendo et amando, 
stttdeat. 

Haec quidem dixisse satis est, ex quibus facile in- 
telligi potest quantum vulgaria etiam carmina ad Pe- 
trarcha3 philosophiam rite cognoscendam valeant. 
Nunc vero quem inter philosophes locum ipse obti- 
nuerit, ipsiusque philosophiam, quse fueril, quaerere 
et explicare aggiediar. 



CAPUT QUARTUM 



DE PECULIARI PETRARCH^ PHILOSOPHIA 

Si nibil aliud nisi maximus inter resurgentium 
litterarumpatronosPetrarchafuisset, eumtamen plu- 
rimum de philosophia meruisse fatendum esset; at 
ille non veterum modo opes in lucem protulit, yerum 
etiam^ utpote oui felix per se esset ingenium, ipse 
philosopbi suscepit partes ; quin imo, dum in vete- 
ribus litteris restituendis plures socios habet, baec 
ejus peculiaris gloria est nondum trilas philosopbandi 
tentavisse vias in quibus vix antecessorem> vix suc- 
cessorem ullum babuisse videatur. 

His enim temporibus philosopbia e theologise vin- 
culis elapsa in Aristotelis jus atque ditionem venerat, 
qui quidem, discipulorum ineptia aduUeratus, jam* 
diu a nemine iutelligebatur. Scholastica vero barba- 
rie inquinati, nil aliud prseter subtilitates et argutias 
prsBstabant philosophi, neglectisque rébus quae ad 
recte vivendum pertinent, modo hirsuta et inania 
verba per syllogismos crepabant, modo arcana na- 
turse et rerum principia, Aristotele duce (si quidem 
tune Aristotelem fuisse concedamus), disquirere cona- 

bantur. Al Petrarcha scholasticis sinaul et Aristoteli 
bellum indicere, novumque philosophandi morem 
inslituere ausus est. 

Posteriores vero philosophi, qui jam instauralis 
litteris floruere, recuperatae antiquilalis thesauris in- 
cumbebant veterumque arctius haerebant vesligiis, 
et quum nullus eorum ita propriis ingenii viribus va- 
leret ut novas per se inveniret vias, suum quîsque 
magistrum sequebatur, Plalonisque alii, alii Aristote- 
lis, quem graecum légère didicerant, Zenonis alii, alii 
Epicuri in verba jurabant. Non eadem Petrarcbae 
philosophandi ratio : nulli enim peculiariter magistro 
addictus, singulasque, ut ita dicam, odoratus philoso- 
phias, quidquid in illis bonum aut utile videretur 
carpebat, ut in proprium thesaurum congereret, et, 
undique collecta materia, ad certum quoddam ani- 
moque insitum exemplar, philosophiam suam quasi 
monumentum aedificaret. Verum enim, non sectas, 
sequendum esse censebat : « Ex opinionibus, ait, 
qusedam placent, alise autem minime ; non enim sec- 
tas amo sed verum ; itaque nunc peripateticus, duûc 
stoicus, interdunr academicus, ssepe autem nihil ho- 
rum. Nulla disputationum argutia, nulla verborum 
lenitas, nulla nominum nos tangat auctoritas » (1). 

Aristotelicam quidem philosophiam, haud integram 
tamen sed ab ineptis discipulis adulteratam, didice- 
rat, quippe qui in scholis diu esset versatus ; schola- 
sticas vero adeo detestabatur argutias, adeoque cu- 
juslibet servitutis impatiens erat, ut ne Aristotelis 



(i) FamiL, lib. VI, ep. ii, p. 657. 



— 45 — 

quidem discipulus dici vellet; cui Platonem cerle, 
utpote alliora petenlem et magis ad regendos mores 
apla docenlem, anteposuisse videtur. Quorum etsi 
libros non penilus noverat, ut qui minimam graeci 
sermonis notitiam habueril, utriusque tamenitaodo- 
ratus erat philosophiara ut, neutrum magistrum se- 
cutus, suam cuique laudem suumque locum tribuere 
valeret : « Aristotelem, inquit, scio maximum esse 
virum, sed hominem. Scio in libris ejus multa disci 
posse, sed et extra sciri aliquid posse credo, et ante- 
quam Aristoteles scriberet, antequam doceret, ante- 
quam nasceretur multa aliquos scisse non dubito : 
Homerum, Pythagoram, et philosophiae principem 
Platonem. Quis, inquiunt, principatum hune Platoni 
tribuit? Ut pro me respondeam, non ego sed veritas, 
ut aiunt; dehinc magni tribuunt auclores, Cicero et 
Virgilius, Plinius praeterea et Plolinus, et ex nostris 
Ambrosius, Augiistinus et Hieronymus. Et quis non 
tribuit nisi insanum et clamosum scholaslicum vul- 
gus?... Siquidem de Platone et Aristotele quaeratur 
quis major clariorve vir fuerit, anceps aestimatio est. 
Oais inter Platonem et Aristotelem sedens judiciaria 
aucloritale pronuntiet? A majoribus Plato, Aristo- 
teles laudalur a pluribus ; a magnis et a multis, imo 
ab omnibus, dignus uterque laudari : eo enimambo 
naturalibus atque humanis in rébus pervenerunt, 
quo mortali ingenio ac studio perveniri potest; in 
divinis altius ascendit Plato, quanquam neuter per- 
Tenire potueritquo tendebat t* (1). 

(1) De sui ipsius et mult. ignor,, p. 1052, 1053. 

Si quis inler veteres philosophes Petrarchae patro- 
nus ac magister quserendus est, Tallius potissimum 
discipulum eum habuisse videtur; Tullii enim, quem 
a tenero adamaverat, in hoc imprimis vestigiis hœsit 
quody nullius sectsB partes omnino secutus, quid in 
quaque ad bene vivendi regendum moreiD atilius 
viderelur, sibi accommodaverit , ac temperatam 
quamdam et maxime ad recte vivendum aptam phi- 
losophiam instituent. Unus igitur et idem TuUio ac 
Petrarchae philosophandi fuit mos : neuter stoicus po- 
tissimum aut epicureus fuit, sed modiam quamdam 
interutramque partem ambo tenuerunt viam, quippe 
qui, quum virtutem summum esse bonum atque per 
se ipsam petendam dicerent, ne voluptatem quidem 
bonum esse negaverinl. — Duos quidem Deremediis, 
libros eclecticœ hujus (si verbo uti liceat) philosophiaa, 
ac prioribus passim ex auctoribus, Tulliano de more, 
partse, documentumhabemus; quibus nempe in libris 
non lam absolutum quoddam ac perfectum doctrinsB 
corpus effingere, quam varia e Tullii Annseique et 
Âugustini sacrariis prolala prsecepta, y élut arma qui- 
bus modo prospéra modo adversa forluna vinceretur, 
prœbere ac ministrare voluit. Neque quidem philoso-^ 
phus dici ipse cupiit, neque se ad tanti nominis pon- 
dus sustinendum satis valentera arbitratus est. 

Cseterum et in hoc etiam Tullio consensisse Pe* 
trarcha videtur quod homines, ut qui incerta saepe 
pro certis falsaque interdum pro veris tenere, et con- 
traria nonnunquam ac secum pugnantia asseverare 
soleant, vero cognoscendo impares duceret; tene- 
bras autem, quibus quasi nigra quadam caligine 

operitur veritas^ nullo alio modo nisi lomine quodam 
alque alflatu divine pelli ac divelli posse noster arbi- 
trabatur. Academicorum ideo potissimum secutus 
partes, ac verum quaeri magis quam inveniri posse 
ratus, ita philoBophandi instituit morem ut nihil ipse 
aflSrmet^ refellat alios, et plerisque de rébus nihil certi 
scire homines censeat. « Non scholasticus quidem 
sum, ait, sed silvicola, solivagus, inter aerias fagos 
nescio quid insulsum slrepere solilus, sectarura ne- 
gligens, veri appetens ; quod quoniam quaesitu ar- 
duum, ego quaesitor infimus et infirnaus, saepe diffi- 
dens mei ne erroribus implicer, dubitationem ipsam 
pro veritate aroplector. Ita sensim academicus evasi, 
nil mihi tribuens, nil affirmans, dubitansque de singu- 
lis, nisi de quibus dubitare sacrilegium reor » (1). 

Non enim academicam illam dubitationem sic pro- 
bare videlur ut nihil oranino pro certo habendum 
esse existimet ; quippe qui, dum rerum naturas cau- 
sasque ignorari faciilime palitur, quae ad vitae nor- 
mam perlinent nesciri nefas censeat. Non igitur phi- 
losophiam prorsus neglectam voluit, sed eam a rébus 
physicis ad rectum vivendi morem avocavit; ideoquo 
de Petrarcha jure dici polest quod de Socrate a Tullio 
dicitur : a primum a rébus occultia et ab ipsa natura 
involutis avocavisse philosophiam et ad vitam com- 
munem adduxisse, ut de virtutibus et viliis omnino- 
que de bonis rébus et malis quaereret; cœleslia autem 
vel procul esse a nostra cognitione censeret, vel, si 
maxime cognila essent, nihil tamen ad beno viven- 

(1) SeniLy lib. I, ep. v, p. 746. 

dumi) (1). SaepiusigiturPetrarcha Arislotelis iacri^pat 
discipulos multa minime quidem ad beatam vitam 
spectanlia disputantes: « Namquid, oro, ait, naturas 
belluarum ac volucrum et piscium et serpentum 
nosse profuerit , et naturam hominttm , ad quid 
sumus, unde et quo pergimus, vel nescire vçl ^per- 
nere ? » (2) 

Ipse vero nunquam merae philosophiae studet, sed 
omniaadusum trahit, neque ita veteres eliamlitteras 
discendas et colendas censet ut facundiores doctio- 
resve sed ut meliores ac feliciores homines fieri 
queant. « Ne vero ignavia consenescat ingenium, 
hortor atque obsecro ut omni vigilantia et summis 
viribus animi tenebras ignorantiam depellamus, eni- 
tamurque in terris aliquid addiscere quo via nobis ad 
cœlum fiât » (3). Hoc itaque in Aristotele valde im- 
probare solet quod virlutes quidem ac vitia rite de- 
scribere possit, volunlatem vero ad bona petenda fu- 
giendave mala erigere non valeat. « Quid profuerit 
nosse quid est virlus, ait, si cognila non ametur? 
Quid peccati notitia utilis, si cognilum non horrelur? 
Hi sunt veri philosophi morales quorum prima et 
ultima intentio est bonum facere auditorem et lecto- 
rem... Satins est bonum velle quam verum nosse. 
Ilaque longe errant qui in cogno cenda veritate non 
in adipiscenda, in cognoscendo non in amando Deo 
tempus ponunt » (4). 



(1) Académie., lib. I, iv. 

(2) De sut ipsius et mult. ignor., p. 1038. 
(8) Famil., lib. 1, ep. vu, p. 581. 

(4) De sut ipsius et mult. ignor., p. 1051. 

Nihil est igUar cur miremur Petrarcham scholasti- 
cas sublilitates àrgutiasque atque inanes dialectico- 
rum disputationes odisse, crebrisque contumeliis illos 
incfepuîsse viros « qui summam, ait, voluptatem in 
contentione pbrcipiunl, qui non tam victoriam appe- 
lunt qeam certamen, quibus non verum invenire 
propositum est sed altercari. — Dialecticam tu con- 
demnas, inquiunt. — Absit. Scio enim quantum illi 
sloici tribuant, secta philosophorum fortis etmascula; 
scio quod est gradus ad alta nitenlibus, et inter phi- 
losophorum dumela gradientibus non inutilis arma- 
tura : excitât intellectum, signal veri viam, monstrat 
vitare fallacias. At viatoris insani est amœnitate viarum 
metam quam destinaverat oblivisci; dialecticae scho- 
las quibus pueri lusimus senes relinquere scia- 
mus » (1). Alias autem : « Surgunt, inquit, his diebus 
dialectici non ignari tantum sed insani, et quasi fot- 
micarum nigra acies nescio cujus cariosae quercus e 
latebris erumpunt, omnia melioris doclrinsB arva 
vastanles » (2). Alia denique in epistola juvenem a 
schoiasticis disciplinis deterrens : « Dialectici, ait, 
passim multi sunt, philosophi autem veri nulli. De 
artibus ad quas te contulisti elice quod tibi utile, 
quodque animae moribusque tuis salutiferum experi- 
ris. Reiiqua ut venenum abjice. Multa ibi sunt dévia 
atque inextricabilia; qua qui pergunt veniunt ad 
ignoranliam Crealoris omnium. Blandi itineris ferox 
terminus de promissa luce ad tenebras perveTiire. 



(1) Famil.^lib. \, ep. vi, p. 579 et sq. 

(2) SeniL, lib. V, ep. m, p. 795. 

4. 

Mulla sunt quse nescire ea demum âcientia âumma 
est. Cura ut fias non ventosus disputator sed realis 
arlifex » (1). 

Mendaces praeterea scholarum irridet apparalus, 
quorum arlificio efficiebatur ut inepti pleruinque et 
insulsi homines docti vulgo videri et dici solerent, 
festumque docloris promovendi morem his conciDoe 
jocans describit verbis : « yenit stultus juvenis ad 
templum ; pr^ceptores illum sui prsBdicaDt, plauduut 
affines et amici; ipse jussus in cathedram scandit; 
cuncta jam ex alto despiciens et nescio quid confusum 
murmurans. Nunc majores certatim ceu divina locu- 
tum laudibus ad cœlum tollunt ; tioniunt intérim cam- 
panae, strepunt tubse, volant anuli^ figuntur oscula, 
vertici rotundus et niger pannus imprimitiir. His 
peractisy descendit sapiens qui stultus ^sceuderat; 
mira prorsus transformatio est, nec Nasoni cognita. 
Sic fiunt hodie sapientes » (2), 

Hi quidem joci plurimum ad evertendam schola- 
sticam valuerunt, quippe ut Flaccus ille ait • 

... Ridiculum acri 
PleDius ac melius magDas plerumque secat res. 

At hujus barbarisB, cui tam felicibus auspiciis bel- 
lum indixerat, vinculis adhuc ipse implicatus, saepe 
easdem subtilitates argutiasque, eamdemque rerum 
et verborum tenuitatem adeo imita tus est ut vix faci- 
lius interdum legalur quam hirsuti illi et insùisi de 



(1) Senil., lib. XIII, ep. v, p. 919, 920. 

(2) De remed, utriusq. fort., lib. I, (Ual. XIX, p. .10. 

quibus jocatur scriptores. Tanta vis enitn in alienis 
exemplis prionimque annoram consuetudine inest ut 
fere nemini tempora sua, ut ita dicam, vicisse con- 
tingat. 

Culpam veto temporibus potius quam PetrarchfiB 
attribuendam omitlamus. Morali quidem, ut supra 
dlctum est, phiiosophiae parti, caeteris neglectis, stude- 
bat, eoque pluris siogulas faciebat artes quo magis ad 
rectam vivendi viam valebant : virtutem colère, Oeum 
amare, nihil scire nisi quod ad bene vivendum per- 
tineat, eam demum veram philosophiam esse arbitra- 
batur. Quum vero ad hanc adipiscendam parum hu- 
manas vires valere censeret, Ghristum magis quam 
SocrateiA, Platonemve aut Tullium ducem ac magi- 
strum seqaendum esse ducebat : « Si mirare Cicero- 
nem, inquit, hoc est ciceronianum esse, cicero- 
nianfus sura. At ubi de reiigione, de summa veritate, 
de vera felicitale deque aeterna salute agitur, non 
ciceronianus certe aut platonicus, sed christianus 
sum » (1). Ex quo quidem apparet non ita antiqui- 
tatis cuitorem Petrarebam fuisse ut christianus esse 
desierit ; imo christianae religionis custos ipse, ut ita 
dicam, et satelles factus, Christi inimicis bellum in- 
dicere ausus est. His enim temporibus philosophi qui- 
dam in Italia florebant, qui, Aristotelem Averroimque 
magistros secûti, naturam summam rerum guberna- 
trioem, aeternumque et nunquam perilurum mun- 
dum, Deum prselerea nihil nisi vacuum et inane 
verbum, aut quemdam naturae insUum ordtnem esse 



(1) 



De sui ipsius et muit, ignor,, p. 4055. 

docebant. Eidem, quum religiones omnes arte et fal- 
lacia hominum ad opprimendos populorum animos 
inventas opioabantur, tum Christi facta dictaque fa- 
bulis et ineptiis annumeranda censebant, et neminem 
christianum esse nisi stullum atque insulsum clami- 
tabant. Peirarcha vero neque tantam tolerare auda- 
ciam neque despectum vituperatumque sanctissimum 
Christi nomen ferre potuit, Averroisque discipulos ex- 
secrationibus et contumeliis assidue prosecutus est (1). 
« Nescio unde novi veniunt tbeologi, inquit, qui 
jam doctoribus non parcunt, nec mox apostolis ipsi- 
que parcent Evangelio, ora denique ipsum in Chri- 
stum temeraria laxaturi, nisi ipse cujus agitur res 
occurrat atque indomitis animantibus frenum strin- 
gat » (2). « Non modo mundi fabricam Platonis in 
Timœo sed mosaicarn Genesim, fidemque catholicam, 
totumque Christi dogma sanctissimum ac saluber- 
rimum oppugnare non metuant, nisi humano magis 
quam divine supplicie terreantur, quo cessante, sub- 
motisque arbitris, oppugnant veritatem et pietatem, 
clanculum in angulis irridentes Christum atque Ari- 
slotelem quemnonintelligunt adorantes. Fidei secta- 



(1) Inter hos arabes quoque medici erant, ignorantia simul et audacia 
insignes, quos saepius vehementissime Petrarcha increpuit. Quatuor In- 
vectivarum libros in medicum quemdara scripsit, pluribusque in epistolis 
medicos, astrologos et universum Arabum genus conviciis insectatus 
est. Vid. SeniL, lib. XV, ep. m; lib Xil, ep. let u; lib. XIII, ep. vni; 
lib. XIV, ep. xvi; lib. Ill, ep. iv; lib. V, ep. iv. — Quamobrem Patavi- 
nus quidam Petrarchae monumentum erigere voluit, in quo haec verba 
inscriberenlur : 

Francisco Petrarcfaœ medicorum hosli infensissimo. 

(2) Senti., lib. V, ep. m, p. 796. 

tores insectantur obtusosque et ignares dicant 

Proh Superum atque hominum fidem ! Sic jam nemo 
igitur litteratus horum judicio esse potest, nisi sit idem 
hsereticus ! » (1) Et alias : « Fuit nuper in hac biblio- 
Iheca nostra unus horum moderno more philosophan- 
tium, qui nihii actum putant nisi aliquid contra Chri- 
slum et cœlestem Christi doctrinam iatrent; cui quum 
nescio quid e sacris libris ingererem, ille spumans 
rabie : « Tuos, inquit, et Ecciesiae doctorculos tibi 
a habe, et tu esto christianus bonus; ego horum 
« omnium nihil credo. Et Paulus, et Augustinus tuus, 
a hique omnes aiii quos praedicas, ioquacissimi ho- 
« mines fuere; utinam tu Averroim pati posses ut 
<x videres quanto iile tuis his nugatoribus major est. » 
— Exarsi, fateor, et vix manum ab illo impuro et 
biasphemo ore continui » (2). 

Petrarcham vero christianum esse et dici adeo non 
pudet, ut etiam despecto illo nomine gaudeat et glo- 
rietur : « Quo plura, inquit, contra Christi fidem dici 
audio, eo Christum magis amem et in Christum fide 
sim firmior. Ita nempe mihi accidit ut si quis in pa- 
tris amore tepentior de illo audiat obloquentes, amor- 
que qui sopitus videbatur illico inardescit; ita enim 
eveniat necesse est si verus est filius » (3). Egregia 
quidem verba, ac vere christianae mentis praeclarum 
testimonium ! 

Sic in epistola etiam quum adolescentem queradam 
verum philosophandi morem docet : « Vis esse sa- 

(1) De sut ipsius et mult, ignor,^ p. 1049, i#M* 

(2) SeniL, lib. V, ep. m, p. 796. 

(3) De sut ipsius et mult, ignor,, p. 1044. 

pieDi», ait^ esto pius; amator scientiœ sed virtutis 
magis; amicus Aristoteli sed amicior Christô^ sine^ 
quo fundatnento quidquid aedificas procul dubio rui- 
turum estw Christi autem inimico esto hoslis Aven*- 
roi» (1). Quod quidem ad Averroim attinet, cum prae- 
ceptis exempla ^mul praebuit, ut qui eum ejusque 
discipulos perpetuo bello iusectatus fuerit; nempe 
quum Averroim ex integro r^fellere ipse statuisset 
neque inceptum opus perficere potuisset, Ludovicum 
Marsiglium hortatur ut idem lentare alque efficere 
v^lit : « Quaeso, ait, ut contra canem ililim rabidum 
Averroim qui furore actus infando contra Domlnum 
suum contraque catholicam fidem latrat, coiiectis un- 
dique blasphemiis ejus (quod, ut scis, jam cœperamus, 
sed me ingens semper at nunc solito major occupation 
nec minor temporis quam scientiae retraxit inopia), 
totis ingenii viribus ac nervis incumbens, rem a 
multis magnis viris impie neglectam, opusculum 
unum scribas, et mihi illud inscribas^ seu tune vivus 
ero, seu intérim obiero. Non dubita defuturum tibi 
vel ingenium vel stylum ; aderit Christus suas res 
agenti qui libi affuit vel nascenti » (1). 

Hactenus quidem sic varias e variis Petrarcbae 
scriptis protulimus sentenlias ut quem philosopbandi 
instituerît morem, quod contra scholasticos Aver-' 
roimque bellura susceperit , qui denique christianus^ 
fuerit recte intelligerepossemus.Nunc vero, disjecla, 
ut ita dicam, membra unum in corpus conlrahere, et 



(1) Senti., lib. XUI, ep. r, p. 920. 

(«) Epist. sine tifuio liber^ ,ep, xvin, p,. 784. 



quid peculiare in Petrarchae philosophia fuerit quœ- 
rere aggrediendum nobis est. Quod quidem ideo fa^^ 
cilius erit quoniam ipse integram philosophiam suam 
in duobus De vera sapientia libris rite explicavit. 
Hiam vero, de qua his in libris agitur, veram sa- 
pieûtiam sœpius diversis in locis laudaverat : «Sic 
philosophemur ut veram sapientiam amemus » (1); 
«Verus phiiasophus verse sapientiae estamalor » (2). 
Et alias, adolescentem amicum hortans : « Cura ut 
sis doctus, ait, et, si potes, philosophus, quod esse 
aliter tfon potes nisi^sapienttem *veram âmes » (3). 
Ex his quidem, ut e multis aliis quœ recitare pos- 
sem, satis conspieue apparet quantum ea,.quse vera* 
dicitur, sapientia apud Pelrarcham locum obtinuerit: 
banc nosse, hanc amare, ea demun optima philo- 
sophandi ratio. Isti igitur De vera sapi^fitia libri at- 
tendus considerandi sunt, si in secreliorem Petrar- 
chae mentem penitus introspicere, ac philosophiaeejus 
meduilam attingere, ut ita dicam, velimus. 

Gonvenisse oKm in foro romano Oratorem et Idiotam 
fin^t; quorum alter quidem doctus simul ao dives^. 
(Mnnibusque eruditus disciplinis, mira quadanol' su- 
perbia tumetetomnia infra suam magnitudinem ja- 
œnlia despicil;^ aller vero pauper, simplici atque^ 
bumili ingenio,.ac minime in rhotorilm officiais ver- 
satus^ se nihil scire neque aliunde nisi a Deo sapien-»- 
tiam adipisci posse fatetur. Quis aulem» oraiore in^ 
illo scholasticot^um i discipulum non agnoscat^ qui se 

(1) FamiL, lib. VI, ep. ii, p. 657. 

(2) Epist. sine titulo liber, ep. xviii, p. 734. 

(3) SeniL, lib/XIU, ep. v, p. 920. Cf. De remed., p. 10. 

summum scienliae culmen letigisse retur quod de 
omni re scibili in utramque parlem subtiliter et acute 
disputare possil. Idiota vero vir ille esse videtur cui 
candida mens alque ingenuus animus inest, qui, na<- 
turse magis quam scholarum alumnus, nulle faisanim 
opinionum turbatur strepitu, attentasque aures Deo 
in interiori ipsius parte ioquenti praebere consuevit. 
Idiota Oralorem prier alloquilur : « Mirer de faslu 
tue, inquit, quod innumerabiles libres lectitando non- 
dum ad humilitatem ductus sis. )> Stupere primum 
Orator ad lantam infimi ïiominislaudaciam, mdk irasci 
ac superbire, ut qui perfectissimam sapientiam quum 
in libris scholisque sibi cona^ivisse, tum cœlitus acce- 
pisse glorietur; Idiota vero, non invidia quidem sed 
pietate erga miserum commotus, rhetorem horlari 
ut se ipsum ni0Bcat et inanem esse fateatur banc suam, 
quamintolerantiusjaclat, sapientiam : « Vere sapiens, 
inquit, quanlum est quod sibi desit intelligit; non 
glorialur itaque, sed suspirat. Hoc est proprium sa- 
pientis imperfectum suum nosse et fateri. » Orato- 
rem praeterea Idiota monet, ne falsis vulgi opinioriibus 
inanibusque titulis decipiatur, alque iterum, iisdem- 
que omnino verbis, faceta illa occurrit doctoris insti- 
tuendi solemnis descriptio quam supra alio e loco 
transcripsimus (1). Tum vero Idiota : « Verus sapiens 
fit aliter, ait. Ad sapientiam potius assurgendo ni- 
tendoque pervenies quam credendo ad eam perve- 
nisse; nihil enim ascendit altius quam humiiitas ope- 
rosa. Si velis fieri sapiens noli te ipsum opinari 

(1) Cf. De remed., lib. I, dial. xn p. 10, et supra, p. 50. 

sapientem. Stultus fias oportet ut esse possis sapiens. 
Stultus vero lune demum tibi esse videbere quura ad 
tui ipsius cogilationem pervenies » (1). 

Sametipsum igilur nosse, se nihil scire uitro pro- 
fiteri, id denaum sapientiaî initium est. Ouae quidem 
sententia ut Socratis, Tulliique et academicorum dis- 
cipulum, ita christianum etiam virum decet ; hoc enim 
primum discipulis jubet Christus ut se veri ignaros 
et caecos esso confiteantur (2). Et ipse constare sibi 
Petrarcha profecto videtur, ut qui saepius eadem in 
epistolis scripserit. <* Tamdiu nihil sciebas, amico in- 
quit, quamdiu mulla scire tibi videbaris; quo die 
tuam ignorantiam deprehendisti, mihi crede, inaesti- 
mabiliter profecisli ; nunc demum scire aliquid incipis 
quum nihil scire te credis » (3). 

At ipsam sapientiam, quid sit, Petrarcha definire 
aggreditur : « Quum a sapere sapîenlîa dicitur, in- 
quil, ilie profecto sapiens esse judicabitur cui res sa- 
piunt prout sunt, qui sic rébus transitoriis novit uti 
ne aeternis obsint. Haec vera sapienlia est qua sapil 
Deus sapienti viventi de spifitu ejus; quae vitam or- 
dinal, componit mores, actus dirigit, ac omnia opéra 
suo quodam divino sapore condidit. » Inlus igitur sa- 
pientia est; in hominum mentibus, velut abdita quae- 
dam vis, infunditur, vivendique morem ad divinum 
quoddam exemplar effingit. Nihil humani penitus 
abolere, sed suum cuique tribuere locum,. et majora 



(1) De vera sapientiay dial. I, p. 324 et sq. 

(2) Audiatur etiam Paulus apostolus : Et Ttç Boxei (jof bç eïvat, 

jjLWpbç YSvéaÔG), îva '^irr^zca aof6ç (1 Cor. IH, 18). 

(3) Senil,, lib. XV, ep. vi, p. 957. 

anteponere minoribus, seterna terrenis^ humanisque 
diwna, ea demum recta ac vera sapientia est. Agno- 
scimus quidem moderatum illud et « sequum, » ut ipse 
ait(l), Petrarchae ingenium ; quippequi mediamsem- 
per inter extremas viam secutus, innocuos tempera— 
tosque laudaverit mores : « Non voluptati studeas, 
inquit, sed virtuti, imo et voluptati sobrie ac mo- 
deste; nulla enim certior, nulla jucundior voluptas- 
qaam quse de animi bonis, innocentia ac virtute, per-- 
cipitur; non corpus sed ingenium colas, imo et corpus- 
quod exundantia opprimilur et parcimonia ac fhsga- 
litate vegetatur» (2). Neque vero iniquus christianas' 
etiam iegis inlerpres noster videtur, qose quidem 
non tam densum quoddam regulanim corpus quam' 
divina vis et abdita quaedam, intus in animis irre* 
pens ut nova omnia sanctioraque efficiat, jure dici 
potest. 

Quibus de vera illa sapientia audilis jam commo- 
veri cœpil Orator^ atque humilis e superbo factus, 
Idiotam orat ut ad reliqua pergere velit : « Quo pacto 
edissere mei ipsius notitiam adipiscar? » — «Homo 
quid sit cogitandum est. Homo, inquit Porphyrius, 
est animal rationale mortale. Mortale, ait Bernardus, 
tenperetrationale ne forte in superbiam toUatur, et 
rationale confortet mortale ne in desperationem laba- 
tur(3). »-^At si quis'se ipsum noverit, is se noxiiïm* 
ac sontem plurimisque inquinatum vitiis fatebitur; ei* 
igitur pœnitentia lacrimisque, precibus et eleemosynis 

(1) « Ing^enio fui aequo. » Bpistposterihiii 

(2) Senti, , lib.- XIV^ ep^ iv> p. ^%k^ 
(8) De vera sapientia, dial. I^ p. 825.. 

opus erit, ut justumiraiumque judicem placare queat; 
et ne ista quidem ad v^niam adipisceûdam aatis va- 
lerent,. nisi Christus luendis hominuiD pecoaiis pia*' 
culum fuisset; Ghristi vero gratia, eis ignoscere quos 
Gulpae pœniteret Deus statuit. Cavendum autena ne iw 
crastinum diem pœnitentia differalur : « Deus enim 
qui peccanti veniam spopondit peccanti diem cras- 
tinum non promisit; neo tamen promisit ei dare vo- 
luntatem pœnitendi, sicut non voluntatem peccandi 
dedil. Volunlate igitur opus est; voluntate quidem 
non communi et nuda quse est muitorum, sed studiosa 
et. operosa quœ paucorum est. » 

Id igilur hactenus Idiota effecit ut Oratorem ad'igno- 
rantiae suœ confessionem, pœnitentiamque et-Giristi 
Redemptoris invocationem addliceret; quae quidem 
proœmium ac quasi praeparatio ad causam esse vir 
dentur : templi^ ut ita dicam, iimina.atriumquejam' 
apparent^ nondum veropenetraliaintravimus, « Quae 
supra dicta sunt fere omnia^ inquit Idiotâ, de soia 
creata et quœ homini inesse potestsapientia dixi. Est 
quidem et alia sed increata sapientia^ longe illa prae- 
stantior, et.tanto quidem qvianto finitum ab infinito,. 
aeternum a temporali differt. » IHa autem non ex Jio- 
miuum libris discilur,.sed^cœlilus accipitur; vox sa+ 
pientise in triviis sonat; quam si quis audire yelit>. 
attentas modo aures praebeat oportet. Quid.vero Sav» 
pientia clamitet in triviis posteriore in dialogo expo- 
nitur^.iUa vero iibri ex parte quid proprium et pBCUr 
liare Patrarchaphilosophus habealpenitus cognoscere 
licet : liberiore enim quodam et audaciore ingenii 
impetu raptus, Platonis quidem. vestigiis interdum 

hœrere, sœpius vero tum Augustini tum mysticoram 
etiam philosophorum discipulus deprehendi videlur. 
Haud autem infeliciler socralicum illum phiioso- 
phandi imitalus est morem qui ironia a Graecis di- 
citur ; neque ego teneri possum quin dialogi inilium 
tranBcribam : 

a Idiota. — Quid hic aspicis in foro? 

Oràtor. — Video ibi numerari pecunias^ in alio 
angulo ponderari merces, ex opposite mensurari 
oleum et alia. 

Id. — Attende nunc per quem in quo et ex quo 
haBC fiunt, et dicito mibi. 

Or. — Per discrelionem. 

Id. — Rectedicis.Perquid autem discretio? Nonne 
per unum numeralur ? Nonne unum est unum semel, 
et duo est unum bis, et sic deinceps? Sicut unum est 
principium numeri, sic pondus minimum est princi- 
pium ponderandi et mensura minima principium 
mensurandi. Per quid autem attingitur unitas? 

Or. — Nescio. Scio tamen quod unitas non attin- 
gitur numéro, quia numerus est post unum. 

Id. — Optime ais. Sicut enim simplex prius est na- 
tura composito, ila compositum natura posterius, 
unde compositum non potest numerare simplex » (1). 
Quod quidem, ut de rébus omnibus, « nam omnium 
principium est per quod ex quo et in quo omne prin- 
cipiabile principiatur, et tamen per nullum principia- 
tum attingibile, » ita de sapientia etiam valet : <k Per 

(1) De vera sapientia, dial. II, p. 827. 

sapientiam et ex ipsa et in ipsa est omne internum 
sapere; ipsa autem^ quia in altissimis habitat, nullo 
sapore est gustabilis. 

Sapientiam igilur neque mente comprehendi ne- 
que exprimi verbis posse constat; humanae tamen 
mentis principium simul et pabulum est. « Omnis 
intellectus appétit esse; suum esse est vivere; suum 
vivere est intelligere, suum intelligere est pasci sa- 
pientia et veritate. Quum sine nutrimento vivere non 
possumus appetimus nutrimentum. Et hinc puer 
quamdam habet lactis praeguslalionem in sua natura; 
quare, dum esurit, ad lac movetur. Ex quibus enim 
sumus ex illis nulrimur ; sic intellectus noster habet 
vitam ab seterna sapientia et hujus habet aliqualem 
praegustationem. » — Non adeo igilur longinqua est 
iila exqua sumus et nutrimur sapientia ut nullo eam 
modo allingere et amplecti possimus, verum ubique 
ita diffusa est ut facillime et in nobis et extra reperiri 
atque agnosci queat : « ^Eterna sapientia in omni 
gustabiligustatur; ipsa est delectatio in omni dele- 
ctabili ; ipsa est pulchriludo in omni pulchro, ipsa est 
appelilio in omni appetibili. » 

iEternum igitur et divinum aliquid sapientia est; 
quaB quidem, dum altissima tenet, in terris tamen 
effulget, et increata crealis rébus infunditur. Qusb- 
cunque res gignuntur ejus fiunt participes, ejusque 
imaginem, pro sua quaeque parle, in se velut in spe- 
culo expressam habent. At nihii crealum finitumve 
infinitum et increatum illud capere potest, neque 
eliam uno eodemque modo universae rerum naturae 

sapientia inest, certos vero in rébus creandis instituit 
gradus, variasque nsituras, hinc ineriium illinc ani- 
mantium, homiDum denique et angelorum ita effinxit^ 
ut variis modis ipsius participes fièrent. 

At hominum prsesertim principium et finis sapien- 
tia jure fdici potest ; ad hanc igitur nalurali quodam 
impetu homines feruntur, hanc ubique intentis ani- 
mis ita quaerunt, ut si quae vestigia ejus agnoveriat 
exsultenl, neque tamen prias acquiesçant quam ipsam 
invenerint inventamque amplexi fuerint. Tum de- 
mum animus familiarissima Dei societate fruitur, ac 
perennibus velut immersus uudis inexplebilem sitim 
restinguit atque restinguendo etiam alit ut iterum 
restinguatur. « Duice est omni spirilui ad vitae princi- 
pium quamvis inaccessibile continua ascendere. 
Quod si quis amet aliquid hic gaudet in amabili infi- 
nitas et inexpressibiles amoris causas reperiri, et haec 
est gaudiosissiraa comprehensio amantis quando in- 
comprehensibilem esse amati amabiUtatem compre- 
hendit » (1). 

Ad hanc vero summam felicitatem non scientia sed 
amore^ non tam verum cognoscendo quam Deum 
diligendo pervenire licet. « Ad quserendam seternam 
sapianlàam non suffîcit scire quae de ipsa legundur^ 
sed necesse est postquam inteUectus reperit uhire&t, 
eam affectu suam faciat^ quasi qui invenit agrum in 
quo est thésaurus émit agrum illum ut in suo agro 
habeat thesaurum. Unde oportet omnia vendere et 
dare; non vult enim seterna sapientia haberi nisi ibi 

(i) tDe vera sapientia^ dial. \l, p. 828. 

ubi habeDs nibil de suo tenuil ul eam haberet. 
Id autem quod de nostro habemus vitia sunt; decet 
vero sapientiam non nisi bona, quapropter sapientia 
non habitat in corpore subdilo peccatis. Haec dicta 
sufficiunt ut scias sapientiam esse non in arte oralo- 
ria aut in magnis voluminibus sed in separatione ab 
istis sensibilibus et in conversione ad simplicissimam 
et infinitam formam, et eam recipere in templo pur- 
gato ab omni vitio, et fervido amore ei inhaerere, 
quousque degustare eam queas et videre quam sua- 
vis est illa in qua est omnis suavitas. Qua degustata 
yilescent tibi omnia quae nunc tibi magna videntur, et 
post mortem in ipsa sapientia amorosissimo amplexu 
aet^rnaliter requiesces » (1). 

Hi sunt igitur duo illi De vera sapientia libri quibus 
Petrarchae philosophiae meduUa contineri videtur. Jam 
senior, parumque rébus humanis confisus, ut qui 
dures vitae expertus esset labores, meliora certaque 
magis ;assequi conabatur, Neque enim musse, neque 
,poetica laurea, nec egregium nominis decus, nec po- 
puli laudes regumque amicitiae ad sublimiorem illa m 
animi ejus sitim explendam valuerant. PerieratLaura, 
jpierierant amicorum dilectissimi ; irritum cesserai 
quidquid pro Italiae pace ac libertale tenta visset; 
tune demum^quum omnia simul deficerent, adDeum^ 
velutin pacatum quemdam et tutissimum porlum con- 
fugit; tune etiam hos De vera sapientia scripsit libres, 
non lam ut rite descriptum philosophiae corpus effin- 
geret, quam ut doceret alios quibus ipse artibus qui- 

(IJ Ve vera sapientia, dial. U, p. 330. 

busve auxiliis post tôt tantasque vitae misorias ve- 
ram sapientiam veramque felicitatem adeptus fuîsset. 

Quis vero, verbonim barbariem situmque oblitus^ 
virilis iDgenii vim, animumque altissima petentem 
DOD miretur? Lutulentus (fateor enim), saepius fluit 
sermo ; obscura qudedam et scholasticis hirsuta sale- 
bris depreheDduntur; at quis ubertatem, audacem 
ac poeticum dicendi morem, felicissimumque ingenii 
impetum negare audeat? 

Plalonis quidem discipulumagnoscimus. Quid enim 
aliud ea^ quae vera dicitur, sapientia, nisi id ipsum 
quod apud Platonem idœa vocalurî Idaea est eorum 
quœ natura gignuntur exemplar œlernum : ex idœis 
quaecunque videmus fiunt, et ad ejis omnino for- 
mantur; at ipsae nec visu, nec tactu, nec ullo sensu 
comprehenduntur : cogitabilia sunt. Quae quidem de 
increala sapientia apud Petrarcham omnino valent. 
Imo nonne platonica illa de animo, de pulchro et de 
amore Petrarchae satis placuisse videnlur? Si quis 
enim apud eum légat humanam mentem aeternam 
sapienliam appetere quasi pabulum, atque hinc cor- 
poris pondère ad détériora terrenaque trahi, illinc 
œntra naturali quodam impetu ad superiora el divina 
tendere, nonne ei in memoriam reducetur Platonis 
dialogus ille, in quo animus sub aurigae specie effîn- 
gitur duos simul regenlis equos, quorum aller ferox 
et caeca cupidine fervens ad terram currum detrahit, 
dum aller forma simul et animis egregius, ad cœlum 
sublimi impelu evehitur, stansque in convexo poli 
limite aelernas veri, pulchrique et boni idaeas depa- 
scilur? Corporeae quidem venustalis contemplatio Pla- 

toni gçadns quidam atque aditus âd cœlèstia aeter- 
naque videlur; inde, quûm formosam quamdam cor- 
poris effigiem conspexerit ànîmus, expressam in hac 
summam aetériiamque pulchritudinem agnosdh, adeô- 
que coùspectu ejus commovetur ut ardere ac furere 
incîpiàft, et, dum crebris exagitatur stimulis, cre- 
scunt, ut Platoait, alae quibus ad coelum evehi queat. 
Eadem Vero Pelrarchae placent : quodcunque enina 
'^Icbrum est fitsummaepulchritudinis, aeternse scilicet 
sa:pîentiae, particeps : haec in illo expressa agnoscitur, 
animumque allicit et ad cœlèstia revocat. 

Sic igitUT Petrarchae carmina philosophicis ejus 
lîbris consentîre videntur : Laurae amor sublimiorià 
amoris initium ac quasi ^roœmium estj corporis 
forniià, egregiùtoque ingenii decus meliorem divinio- 
remque significant atque commendant venustatem. 
Ilaque egregiée muliéris amoV a turpibus afiFectibus ad 
altiora hominum revocat mentes ; via quaedam est qua 
ad Deum tenditur. Non vero in média via stare sed 
ad terminum pervenire viatoris est ; errât igilur pec- 
calque qui aliquid, quanlumcunque sit, summi Deî 
loco veneratur et amat. 

Verbûi enim vero itâ Platoni poelisque qui temporb 
illô florebâtit consenlire Peirarcha videtur ut omnià 
ad christianam confirmandatti fidem trahat, nequé 
dum Platonem sequitur, Christi discipulus esse desiît. 
Haec enim aeterna et divina sapientia, quae interdum 
idaea mera, platonico de more, videtur, ssepius, ut e 
multis locis constat, Christus esse dicitur. a Vera Dei 
sapientiaj inquit, Christus est; ut vere philoso- 
pheinur illë imprimis âmandus nobis atqiie colen- 



- 66 — 

dus est. Ante omnia christiaDi simus : ad Evange- 
lium velut ad summam veri arcem referenda suDt 
omnia» (1). Alias etiam : « Verus philosophas verse 
sapientiae est amator ; vera autem Dei Patris sapientia 
Christus est » (2). Imo vero eadem fere omnia iis- 
demque plerumque verbis de vera sapientia Petrar- 
cha refert quaeSanctus Johannes Verbo tribuere solet. 
Vera nempe sapientia, increata atque omnino divina 
est : summi Dei splendor et imago, lux aeterna, vitae 
fons, et omnium quae videmus creatrix; ejus fit ani- 
mus noster particeps, ea velut pabulo nutrimur, 
eademque duce familiarissima quadam Dei societate 
fruimur. Quae omnia, iisdemque fere modis de Verbo 
sacri scriptores docent (3). 

Ghristiànis igitur, imo mysticis philosophis noster 
annumerandus est, ut qui hominum naturale inge- 
nium, nisi divinus accederet afflatus voxque cœlitus 
cœlestia locuta, vero cognoscendo impar aestimaverit, 
Philosophi quidem qui homines ad verum cogno- 
scendum bonumque discendum faciendumve omnino 
non valentes arbitranlur, saepius in hoc periculo ver- 
santur ut posita natura virtutum vitiorumqiie discri- 
mina parvi faciant, voluntatisque aciem hebescere 
sinant. Inde fit ut homines quid inter falsa veraque 
distet nescii, malos animi affectus tanquam diviniores 
afflatus sequantur, ac modo otio et torpore sepulti 

(1) FamiL lib. VI, ep. ii,p. 657. 

(2) Epist, sine tit, liber, ep. xviii, p. 734. 

(3) TEv àpxfï 'k* i Xé^oç... -rcivra 8i' airou èYévsTO... èv aôrcjp 
Ç(o^ îiv, vm il îo)Y) îjv TO çôç tûv àv6p(«)xo)v ^Johann. 1, 1-4). — Et 
Christus de se ipso ait : 'E^ù> d\i.t. 6 âpTOÇ tyjç ((oijç (Johann. VI^ 35). 

jaceant, quo facilius adventantem excipiant Deum, 
modo corpora adeo non curent ut illa turpissimis 
inquinari vitiis, dum animus in altissimis versatur, 
ferant. Inde tum inerlia ac morli simillima quies, tum 
licentia morum per libidines, omnibus remotis frenis, 
sese efferentium. Petrarcha vero, christianae disciplinas 
magis erat addiclus, aequîorem praeterea philoso- 
phandi instituerai morem majoremque voluntati lo- 
cum tribuebat, quam ut in lanlos errores dilabi posset. 
Nullo enim alio modo nisi voluntale ac nisu divinam 
illam sapientiam adipisci homines posse contenait; 
quippe adeo sapientia a vitiorum contactu abhorret 
utnullas, nisi innocuas, hominum mentes inire velit; 
pœnitendo igitur vivendique morem corrigendo sa- 
pientiam adipiscemur^ quam^ adepti^ iisdem artibus 
relinebimus. Verum summa curastudioque inquirere, 
Deum orare, eumque diligere, ea demum humana 
sapientia est, quœ quidem una est via ad divinam 
veramque sapientiam dono accipiendam. Suus igitur 
tum Deo tum homini tribuitur locus : Deus se ipsum 
praebet orantibus, et a quaerentibus se inveniri sinit; 
si quis precibus, studioque et opéra sapientiam petit, 
illi gratuito sapientia dabitur; sin autem sibi ipsi 
deest, Deus quoque ei décrit. 

Caeterum, nihil est quod miremur mysticum' im- 
primis philosophum Petrarcham evasisse. His enim 
temporibus nihil in scholis strepebat nisi inanes cre- 
brisque enthymematibus et syllogismis hirsulse dispu- 
tationes, quorum barbariem noster, ut cui assidua 
musarum familiaritate expolitum esset ingenium, to- 
lerare non potuit. Veterum praeterea philosophiam 

odoratus, inter tôt tamque diversos magistros nescie* 
bat queiû potissimum sequeretur ; tanta igitur opi- 
nioQuru diversitas^ tôt verborum fallacioe^ tôt secta- 
rum se invicem pugnantium ruinse, ut parum propriis 
homiDis ad verum œgnoscendum viribus fideret sua- 
debant; ideoque^ quum ad majora natus esset quam 
ut desperatione et inertia torpesceret, cœlo descendere 
sapieutiam, quoniam e terris crescere nequiret, arbi- 
tratus est, christianaeque ac mysticaephilosophiaead- 
diclus, post tôt vitse labores in portu demum acquievil. 



EPILOGUS 



Ilaque^ ut paucis quae supra dicta sunt concludà* 
mus, Petrarcha liberiorem et magis ad vitam com- 
munem aptum philosophandi morem instituit : vête- 
rum a teneris alumnus, neque infeliciter ipse eorum 
vestigia secutus, novus, ut ita dicam, Socrates factus 
est, et philosophiam a physicorum somniis dialecti- 
corumque argutiis ad ipsius hominis notitiam morum- 
que regendorum artes revocare est molitus. Plato- 
nem praeterea, quantum in eo, ut in homine graeca& 
linguae admodum nescio, erat, novisse ac valde pro- 
basse videtur ; quid autem platonicum^ cum christianis 
miscuerit, ut e plerisque carminibus, ita prsesertim 
e duobus De vera sapientia libris, apparet. 

Id Petrarchae demum conligit scholasticae bar- 
bariae tenebras, pro virili quidem parte, depulisse, 
novamque philosophandi tentavisse viam, et Christi 
deuique dogma tum a plerisque philOsophis^ao litte- 
ratis viris despectum negleclumque summa ope at- 
que studio défendisse. In hoc quidem laudandus est 
quod, Auguslini discipulus simul atque aemulus fac- 
tus, christianam quamdam philosophiam instituendam 

esse censuerit; qiiod, si felicius alii effecerint, nul- 
lum tamen felicius inchoasse fatendum est. Si quae 
vero apud eum modum excedere, scholarumque 
redolere barbariem, minusve cum christianis con- 
gruere dogmatibus, aut magis monachis quam viris 
communis vitœ rébus implicatis accommodari viden- 
tur, tempus, ut reor, magis quam vir incusandum. 
nie euim utriusque œtatis in limite positus, praeteriti 
quidem temporis, ut ita dicam, obumbratur caligine^ 
sed jam ventura tempora et meliorem rerum ordinem 
praesagire videlur. 

